खबर एक नजर में (14 जुलाई 2011) – टटका खबर\nकाल्हु मुंबई का दादर, औपेरा हाउस आ झावेरी बाजार में तीन गो सीरियल बम ब्लास्ट एगो सोचल समुझल साजिश का तहत करावल गइल जवना में १८ आदमी के जान चल गइल बा १३१ आदमी घवाहिल भइल बाड़न. एह घवाहिलन में २३ आदमी के हालत बहुते खराब बा. ई जानकारी अबही थोड़ देर पहिले देश के गृहमंत्री पी चिदम्बरम के बयान में दिहल गइल. चिदम्बरम महाराष्ट्र पुलिस के बड़ाई करत कहलन कि ३१ महीना पहिले मुंबई पर भइल आतंकी हमला का बाद मुंबई पुलिस आपन ताकत आ निगरानी बढ़वले बिया जवना चलते आतंकी हमला में कमी आइल बा. चिदम्बरम का मुताबिक काल्हु के हमला टाइमर डिवाइस से करावल गइल ना कि ट्रिगर डिवाइस से. पुलिस हमला के जाँच में लागल बिया बाकिर संकेत बतावत बा कि एह हमला का पीछे इण्डियन मुजाहिदीन नाम के आतंकी संगठन के हाथ बा जे लश्कर का सहयोग से घटना के अंजाम दिहले होखी.\nलखनऊ के डिप्टी सीएमओ सचान के हत्या के सीबीआई जाँच\nकाल्हु कोर्ट में सीबीआई जाँच के विरोध कइला का तुरते बाद यूपी सरकार आनन फानन में एह मामिला के सीबीआई जाँच करवावे के मान गइल आ एकर अधिसूचना जारी कर दिहल गइल. लखनऊ में अबले दू गो सीएमओ आ एगो डिप्टी सीएमओ के हत्या करावल जा चुकल बा. पहिले कहल गइल रहे कि दुनु सीएमओ के हत्या करवावे में डा॰ सचान के हाथ रहुवे. बाकिर जब जेल का भीतर सचान के मौत भइल त पुलिस पूरा कोशिश कइलसि कि एकरा के आत्महत्या के केस बना दिहल जाव बाकिर अदालती जाँच एकरा के हत्या बतवले बा. अब एगो दोसर सीएमओ डा॰ शुक्ला के गिरफ्तार कर लिहल गइल बा आ जइसे पुलिस पहिले सगरी दोष सचान का मूड़ी पर लादत रहे अब डा॰ शुक्ला का मूड़ी पर लादल जा रहल बा. असली अपराधी राजनीति का परदा का पाछे सुरक्षित बाँचल रहीहे आ छोटका अपराधियन के बलि के बकरा बनावल जात रही. सीबीआई जाँच खातिर तईयार होखला का बावजूद मायावती कहले बाड़ी कि ऊ जाँच जरुर करो बाकिर मामिला के राजनीतिक रंग मत देव. कहे के मतलब कि असली राजनीतिक अपराधियन के मत पकड़ल जाव.\nतीन साल का भीतर खुलल बीएड आ डी एड कॉलेजन के जाँच होखी\nकेन्द्रीय मानव संसाधन विभाग एह मामिला के जाँच करे जा रहल बा कि पिछला तीन साल में देश में अतना बड़ पैमाना पर नया बीएड आ डीएड कॉलेज कइसे खुलली सँ. जवना कॉलजेन का लगे जरुरी संसाधन ना मिली तवनन के मंजूरी देबे वाला अधिकारियन का खिलाफ कार्रवाई कइल जाई. एह जाँच के जिम्मा जस्टिस जे॰एस॰वर्मा का अध्यक्षता में गठित जाँच समिति के दिहल गइल बा. अकेले महाराष्ट्र राज्य में २९१ गो कॉलेजन के मान्यता दिहल गइल बा. आजु काल्हु देश भर में ११ हजार टीचर्स ट्रेनिंग कॉलेज बाड़ी सँ.\nछिरियाइल मंत्रियन के चेतावनी\nके्न्द्रीय मंत्रीमण्डल में भइल हाल का फेर बदल का बाद कुछ लोग नाराज बा, कुछ लोग रुसल बा, कुछ लोग छिरिया गइल रहे. अइसने एगो छिरियाइल मंत्री गुरदास कामत के त्यागपत्र मंजूर कर लिहल गइल बा आ बाकी लोग के इशारा कर दिहल गइल बा कि लाइन पर आ जा लोग ना त… कांग्रेस प्रवक्ता के कहना बा कि सगरी फैसला सोनिया गाँधी के राय से कइल गइल बा एहसे एकर कवनो विरोध ना होखे के चाहीं. वइसे एह फेर बदल में चिदम्बरम आ कपिल सिब्बल पर आरोप लागल रहला का बावजूद बरकरार राखल गइल बा आ कानून मंत्री मोइली के हटा के उनुका जगहा शिक्षा के व्यापार करे वाला सलमान खुर्शीद के कानून मंत्री बनावल गइल बा. कांग्रेस के आलाकमान के लागल रहे कि कानूनमंत्री मोइली आपन जिम्मेदारी ठीक से ना निबहलन जवना चलते सरकार के कई बेर कोर्ट में फजीहत झेले के पड़ल. मोइली के कहना बा कि दोसरा के गलती के सजा उनुका ना मिले के चाहत रहे. फेर बदल का बाद सगरी मंत्रीमण्डल के सूची अँजोरिया के नया अध्याय नौकरी चाकरी में देखल जा सकेला.\nबिहार में शिक्षक बहाली के रास्ता साफ\nकाल्हु सप्रीम कोर्ट बिहार सरकार के ओह सूची के मंजूरी दे दिहलसि जवना का बाद प्रदेश के प्राथमिक विद्यालयन में नियमित वेतन पर चौंतीस हजार पाँच सौ चालीस शिक्षकन के बहाली के राह साफ गइल. अदालत एह काम खातिर बिहार सरकार के तीन महीना के समय दिहले बिया.\nबिहार विधानसभा के मानसून सत्र\nबिहार विधानसभा के मानसून सत्र काल्हु से शुरु होखे जा रहल बा जवना में कुल पाँचे गो बइठक होखे वाला बा. पहिला दिने अध्यादेशन के प्रति सदन पटल पर राखल जाई आ अठारह आ उनइस जुलाई के सरकारी विधेयक पेश कइल जाई. बीस जुलाई के विनियोग विधेयक पेश होई आ अंतिम दिने २१ जुलाई के गैर सरकारी काम निपटावल जाई. एह बीचे विधान सभा परिसर आ ओकरा चतुर्दिक कवनो तरह के धरना प्रदर्शन पर रोक लगा दिहल गइल बा.\nदोषी डाक्टरन का खिलाफ मुकदमा\nलखीमपुर खीरी के मुख्य न्यायायिक मजिस्ट्रेट का आदेश पर ओह तीन गो डाक्टन का खिलाफ केस दर्ज कर लिहल गइल बा जे निघासन थाना परिसर में मरल लड़िकी के पोस्टमार्टम जाँच कइले रहले आ ओकरा के आत्महत्या बतवले रहले.\n«« खबर एक नजर में (11 जुलाई 2011)\nखबर एक नजर में (15 जुलाई 2011) »»


Pahura Daily | दाङसे बुढान | Pahura Daily\nकौनो फेन दुई चीज ठक्कर खैथा कलेसे उहिमसे कौनो दोस्रा चिजके सृष्टि हुइथा । जसिन की काठ काठम जुझा देलसे आगी बन्था पथ्रा जुझलसे फेन आगी निक्रथा और अस्तहके पानी और आगी जुझलसे बाफ निक्रथा । उह ओर्से हरेक चिजके जुझाई हन कथकी संघर्ष । चाहे जसिन फेन दुई चिजके बिच लडाइ हुइथा कलसे दोस्रा चिज निक्रथा इ सहि बात हो । हम्र कह सेक्थी कि इ का मतलब से बन्था त ? वास्तवम कना हो कलेसे इ प्रकृतिके नियम हो । प्रकृतिके चलन इह बात । बिना असिन हुइल प्रगति फेन नै हुइ स्याकत । संसार म उन्नती व हानी बिना संघर्ष कब्बु नै हुइ स्याकी ।\nसंसारम विभिन्न किसिमके प्राणी मध्ये मनै एक सदसे जन्ना मन्ना प्राण हो । ई प्राणीक साम्ने त झन अनेक किसिमके अदल बदल हुइना स्वाभाविक फेन हो । सक्कु जान कथ की मनै एक चेतनशील प्राणी हो । उह ओर्से याकर आवश्यकता दिन पर दिन बढती जैथस । आपन आवश्यकताके पूर्तिके लाग इ फेन अनेक संघर्ष करथा । आपन अधिकार बचाव करक लाग इ बहुत कोसिस करथा लेकिन हार जैथा तब त एक दोसर जनहन यने कमजोर हन आपन बसमे कै लेथा । इह हो मनैनके प्रवृति ।\nथारुनके विषयमे जन्नासे पहिले हम्र मनैनके इतिहास जन्ना जरुरी परला बा । उह ओर्से संसारके सृष्टि ओ प्रगति कसिके हुइल मजासे बुझ दारी । मनैनके इतिहास यानके बत्कोही बहुत लम्मा बात । तर हम्र आज पहिल छोटी मोटी बत्कोही जानी और काल फे बहुतसे बहुत जान परी । आजसे बहुत वर्ष पहिले मनै जंगलम बैठके जंगली जनावर जसिन रलह । सख्वक बोक्ला खैना अथवा फलफूल खैना और बन्वम रहना करत । उह ओर्से इ जुग हन जंगली जुग फेन कथ । दोस्र मनै कति कति पशु याने जेही फेन आपन बसम लान सेक्ना, पल्ल रहना और मास खैना काम करत । जसिनके आज हम्र गोरु भैँस पालक काम लेथी, तर पहिल खाली खैना हिसाबले केल पल्ल रहँत । इ युग हन कथ पशुपालन युग । मनैन्के दिमाग परिवर्तनसिल रहलक ओर्से हुक्र एक्क किसिमके नै रह स्याकत । समय फिर्ति गैल । हुक्र देख्ल की पशुके मलम बुहत झारजंगल पलाइल, तब जत्रा फेन लाभदायक याने खैलसे फाइदा हुइना फल हो, उहीमन अनाज बुइ दँत्ल । मजासे हेर विचार फे कर लग्ल । असिन कर्ति खेती कर लाग गैल, उह ओर्से इ जुगह कृषि जुग कह भिर्ल ।\nआव मनै चारो ओर घुम छोडके एक ठाउँ बैठ लागल दोन्द्रमसे निकरके झोप्री झोप्रा बनाइ लागल, और सुस्त सुस्त सभ्यता याने मजा रिती रिवाज सिख लागल । खेतबारी म्वार हो व त्वार हो कहना भावना फेन जागल । उह ओर्से मनै शक्तिशाली गुट बनाके रहना चलन सिख भिरल । इ समय रह मनैन हन आपन बचाव करक लाग भारी गुट बनैना व समाजम बाँच सेक्ना कारण की वडा गुटवालेन छोटी गुट हन असिन बना दिहन की हुकनके कुछ अधिकार नै रहन । ठीक उह समयमे सम्झौता करना चलन बनल याने आपसम मिलापत्र कर लग्ल और एक जहन गाउँके महतावा, अगहवा, बरघरिया, मुख्य कटवाल, आजके प्रधान जसिन छानके ओकर कहल अनुसार मन्ना सर्त याने नियम बनल ।\nपहिले सब जनता लागके एक जहन अगहवा छानत तर पाछ उ अपन शक्ति बढाके सब किसानन् हन आपन बसमे पार लागल । अगर कुइ नै मन्लसे ओही हन कब्जा करक ते फौज बना धारल । आपन ठाउँके याने पहिल एक गाउँ के झगडा मिलायत पाछ दश गाउँके रजौता बनैल । कर्ति कर्ति सब जहन जबरजस्ती मारपिटके आपन हाँठम लान लागल । जनता गंजा हो गैल । आपसमे नै मिलके एक मनैनके हाँठम सारा अधिकार दे दरल और ओर आपसम झगडा कर लागल । वाकर नाफा एक्क मनै खाके उ बनल जिम्दरवा, हुँक्र बन्ल किसन्वा । आज उह फल हो उह कारण हो । उह ओर्से हुँक्र जिम्दरवा हम्र किसन्वाँ । हुकनक जन्नी ठकुरन्या, हमार जन्नी कमलरन्या । हुकनक छावा हजुर, हमार छावा मजदुर । हुँक्र धनी हम्र गरीब, हुँक्र बैठल बात महलम हम्र जन टुटल झोप्रीम । हुक्र सब बढिया, हम्र जुग दरिया, और कत्रा बयान कर्ना हो । आज हम्र बुझ पर्ना बहुत जरुरी बात की हमार परिस्थिति कसिन बात और कसिक हुइल हो कैक । हमार रात दिनके पसिना कहाँ बात ओ का बनल बाती ? आजके सामन्ती दुनिया म खोब विचार करो जत्रा बाती हम्र सब किसान एक जुट होखे बदला ली, जत्रा बात हमार सब नुकल शत्रुनसे । हमार समस्या और कुइ फेन नै हेरी और कुइ नै बनाइ हमन । हम्र आपन अधिकार लिहक लाग हाँठ जोरके हजुर कैके नै पाइ स्यकबी बल्की एक जुट होके हाँठ उठाके जबरजस्ती लीह स्याक पर्ना बात ।\nनेपालके मुख्य किसान जातिमध्ये थारुके घना बस्ती बा । उह ओर्से थारुनके इतिहास जत्रा हमार साम्ने जरुरी काम निकर गैल बात । हुइना त मजा विचार हुइल मनै की संसार म याने दुनिया म जत्रा मनै बाती ऊ मध्ये केवल दुइ जाति थारु (पुरुष) व जन्नी (महिला) तर आजसे पहिल जनतनके विचम फुट पारक लाग फटहा मनै लुटक लाग व बलगर गुट हन टुर फार पारक लाग मनैन कैयो बात मन बात देल रह । नै त कना हो कलसे मनै मनै सब जना के शरीर मन सुन भरल बात और बराबर शरीर के बनावट फेन बात । दोस्रा बात रहल धर्म भगवान, भूत्वा, देउँता और देवी मन्ना चलन फेन इह मावन समाज म चलल रिति रिवाज हो । तर इ चलन आज नै शुरु हुइल हो, करौडौँ वर्ष याने मानव चेतनशील हुइल समयसे इ चिज फेन शुरु हो गैल । इह धर्म हो जो मनैनहन आपसे मन फुट फाट पारक छोरल बात । और और जात जाति, निच उँच के भावना जगा दिहल बात । हम्र हेरी त पैवी की इ चिज सामन्ती फटहन के बच्ना एक आधार बनैलक हो । जब मनै घर बनाके खेतीपाती ह्यार लागल तबसे, देउता, भुत्वा, भगवानके चल्ती चलल । इ समय से पहिल समाजम असिन नै रह । का कर की दिन, जोन्या, हावा, पानी व धर्ति हुन हम्र भगवान मन्थी, इ का कर मन्थी और पहिले मनै कसिक मान भीरल कलसे इ सब चिजक लाग कुछ फाइदा ओ नोकसान करलक ओर्से ।\nसूर्य याने दिन हन, हम्र पूजा कर्थी और चन्द्र हन फेन तर का कर मन्थी कलसे दिन हमन घाम दिहत और चन्द्र हम्रहीन रातके ओजार देथा । हावा बिना हमार कौनो काम नै चलत । हावा नै हुइलेसे हम्र साँस फ्यार नै स्यकती और पानी बिना फेन हमार गुजारा नै चलत । उह ओर्से हम्रहिन सब चिज हन लाभ कर्ना ओर्से पूजा कर्थी तर देउँताके रुपम या भगवानके नाम देना गलत विचार हो । हम्र मान पर्थी कि इ सब चिज प्रकृतिके आधार से बनल हो कैक । प्रकृति माने कौने फेन अप्न बनलक चिज हो ।\nकौनो फटहन कथ की थारु जात गोरु, भैँस पल्ना जंगलके नजिक रहना । उह ओर्से कैलाली, कञ्चनपुर, बाँके, बर्दिया गैलक हइत कैक । तर कना हो कलसे कौनो फेन मनैन अपन जन्मलक ठाउँसे प्रेम रथा । थारु किसान फेन आपन जर्मलक ठाउँ छोरके जाए बेर कथ की ‘इहरी अँगनवाँम खेलली व हँसली रे हाँ, इहरी अँगनवा छोरती मैयाँ लाग ।’\nराम भगवान मानके स्वर्ग मिल्था कना विचार झन गलत हो । इ त एक कल्पना हो । राम नाम लिखकन एकथो लेखक कल्पना करल औ राम हन शक्तिशाली बना दिहल, दोसर ओर रावण हन दुष्ट बना दिहल । मतलब का हो कलसे मजा मनैन्के प्रतिनिधि राम बना दिहल और खराब नितिके प्रतिनिधि रावण हन बना दिहल । थौन्यार ठाउँ हन स्वर्ग ओ नैमजा ठाउँ हन नर्क कथ कैके मान्यता जना दिहल । तर हम्र जान पर्था की नर्क ओ स्वर्ग कौनो दोस्रा ठाउँम नै हो बल्की यह संसारम बात कैक । जहाँ सामन्ती सम्राज्यवादी, पूँजीवादी, उपनिवेशवादी, विस्तारवादी शोषक याने जनतनके शत्रु नष्ट होगैल बात, उह ठाउँ होख स्वर्ग, जहाँ बहुत अन्याय, अत्याचार, भ्रष्टाचार ओ शोषणके उन्मूलन नै हुइल हो, उह ठाउँ हो नर्क । माटीक भूत पूजके सुख कब्बु नै मिल स्याकत । इ त खास सामन्ती प्रवृति हो और फटहनके चलाइल चलन हो । का कर असिन चलन चलैल त ? एक जुट हुइना जनतन हन भूलाइक लाग । ऐसिन नै कलेसे त जनता याने गरीब वर्ग धनी वर्ग हन पाप धर्म व स्वर्ग नर्कक कुछ वास्ता नैकैके अपन पसिना कुही शोषण कर नै दिहुइया हुइल । उह कारणले आज हमार समाज बहुत शोषित हुइल बात ।\nकौनो फेन समाजम कुछ संघर्ष हुइथा कलेसे दुई वर्गके विचम शोषित व शोषक । इ दुई बगालके विचम कब्बु फेन सल्ला नै बनतीन । का कर की शोषक याने धनि बगाल हो । धनि बगाल हर समय गरीबहन चुस्ना काम करथा । गरीब बगाल हर समय, रात दिन श्रम करथा तर ओकर पसिना मुठ्ठीभर धनि वर्ग लुट लेथा । उह ओर्से शोषण करुइया जमिन्दार बहुत धनी रथा दोसर ओर गरीब हुक्र याने कि किसान बगाल आपन कमाही खाए नै पाके अर्थात चुस्वा पैलक ओर्से टुटल झोप्री मन बैठल बात । जब की धनी भारी घर बनाए स्यकथ तर भाग्यवादके नारा लगाके अन्धविश्वास फैलाके जनतन अल्मलैना जुक्ति फेन सामन्तीन कर्ल रथ । इह रोग आज हमार दंगाली थारु किसान उपर फेन फ्याला पार स्याकल बात । आजसे चार पाँच वर्षे पहिलसे हमार दाङके किसान अनगिन्ती संख्या लेक बसाइ सर्ल । इ का मतलबसे हुइल ? इ कसिके हुइल ? याकर विषय म हम्र जन्ना बुझना कब्बु कोसीस कर्ल बाती त ? तर वास्तवमा कना हो कलेसे इ चिज फेन हमार साम्ने एकथो जरुरी प्रश्न हो गैल बात । अगर असिन समस्याके विषयम हम्र कुछ कह नै सेक्बी कलेसे भविष्यम और नै मजा रुप लीह स्याकी ।\nथारु जाति हर समय थाह्रे काम कर्ना हुइल ओर्से थारु जाति नाम परल हो । ओ आज फेन इ जात हरेक काम स्वाझ याने थाह्र कर्थ । उह अ‍ोर्से आब फेन अप्न गैल । बुह्रान देश कैक फेन कौनो सामन्ती विचार हुइल मनै कथ तर वास्तवम कना हो कलसे दाङके थारु किसान, सामन्ती जिम्दारनसे सतावा पाके बसाइ सरलक हुइत कना चिज हम्र बुझ स्याक पर्ना बात ।\n२१ साल से दाङमे भूमि सुधार लागु हुइल । मोहीयानी हक सुरक्षित रहना और जग्गाधनीके साम्ने फेन हदबन्दीके नियम खडा हुइल, तर किसान के साम्ने झन जटिल समस्या निक्रल । बढी जमिन याने हद से उपर जमिन बिक्री हुइ लागल तर उ जमिन मध्यमवर्गीय ओर दोस्रा ठाउँके याने प्यूठान, सल्यान, रुकूम, रोल्पाके धनी वर्ग हुँक्र केल जमिन खरेदल । आब दाङके एक किसान दशथोर जग्गा व्यक्तिहन आपन श्रमले पल्ना हुइल । जबकी पहिल एक्क जमिन्दार हन पालत रह । गरीब किसानन्के हाँठम कब्बु फेन पैसा नै रहत, इ सबजे जानल बात हो । मोही हक के कुछ मान्यता नै रहल । सर्तम अदल बदल हुइल । पोताहा, पचकुर के ठाउँम अध्या तीन कुर कैके जमिन्दार हुँक्र बाली रोक्का कर लागल । और जबरजस्ती अध्यामन सही कराइ लागल । सोझा साझा बल्की किसान हुँक्र आपन सहि अधिकार लेहक लाग अनेक उपाय कर्ल तर कुछ सीप नै लगलीन । उदाहरणके लाग दाङम हम्र आँखी साम्ने फेन देख्ली कि एक सरकारी कर्मचारी जाके फेन किसान उपर लाठीचार्ज कैक तीनकुर मन हस्ताक्षर कराईल । जबरजस्ती कर्लसे खै दाङके थारु किसानहे मुद्धा जितैलक ?\nसरकार किसानके भलाई करक लाग कबु मजा काम कै राखल त अथवा हमार किसान जग्गा पैल बात त वा कहोरे वा कौनो गाउँक किसान कुछ लाभ भेटल बात त ? नही, कुछ नही । याकर बदला लुटमार सहल बात । आज हमार सब किसान केवल दाङके केल नाही बल्की सारा ठाउँके । अस्तहँ हम्र और गाउँके उदाहरण पैथी, जहाँ किसानके अधिकार जबरजस्ती हनन कैल बात । किसान हुँक्र लगाइल जमिन फेन कष्टके आपन घर खेती कैक दुःख दीह लागल किसानन हन । ठीक २०२२ साल से दाङम बचत उठल ओ सुखा फेन कर लागल । बतैया से फेन किसानके जत्रा बँचल अन्न घरम रह नै पाके धर्म भकारी मन जैना होगैल तर किसानन् मूख्य बाली दिलैना कागत भूमि सुधारसे गाउँ पञ्चायत घर सम्म केल पुगल, नकी हरेक किसानन्के समस्या ह्यारल । इ त बहुत अन्याय हुइल कना असर हमार थारु किसान उपर गैल । हुइ हुइना त कौनो फटहन कथ की थारु जात गोरु, भैँस पल्ना जंगलके नजिक रहना, उह ओर्से कैलाली, कञ्चनपुर, बाँके, बर्दिया गैलक हइत कैक । तर कना हो कलसे कौनो फेन मनैन अपन जन्मलक ठाउँसे प्रेम रथा । थारु किसान फेन आपन जर्मलक ठाउँ छोरके जाए बेर कथ कीः\nइहरी अँगनवाँम खेलली व हँसली रे हाँ,\nइहरी अँगनवा छोरती मैयाँ लाग\nएकथो थारु किसान आपन जन्म भूमिसे कत्रा गहीर प्रेम कर्था कना बात हम्र इहाँ जन सेक्ली । तर आज किसानके समस्या अत्रा भारी रुप लेले खडा हुइ बात ज्याकर लाग कुइ फेन सहायता करना तैयार नै हुइथो । हुइना त किसान हुँक्र बुझ पर्ना हो की कुकुर व बौलार के सल्ला कब्बु नै वन स्याकी कैक । हमार साम्ने फेन किसान व सामन्ती के बीचम कबु नै मजा सल्ला बन स्याकी । का कर की जमिन्दार त हर समय किसानके पसिना चुसके मोटाए खोज्ठ तबह म्र हेरी फेन कसीके सल्ला बनी त ? किसानके भलाइ किसान बाहेक और कुइ फेन नै कर स्याकी । किसानके भलाई तब हुइ स्याकी जब सक्कु किसान एकजुट होके आपन अधिकार जबरजस्ती लीह स्याकब । हजुर कैक मिलना हुइलसे त पहिलेसे मिल जैने रह । तर खै आज झन किसान दुःख पैल बात ।\nअन्जान म परल किसान कह स्यकथ की बुह्रान गैलसे बहुत मजा हुइथ कैक । तर जौन शोषक इहा बात, का उ ठाउँम म शोषक नै हुइही त ? का कर की आज हमार किसान अन्जानम परके थोरथार हुइल घरबारी फेन हजम पारक सुखके खोजमे बुह्रान चलल् बात । किसान हुँक्र सपना देख्थ की बुह्रान एक असिन ठाउँ हो की, जहाँ किसान– किसान हुइही कैक । इ बात वस्तावम ना समझदारी हो हेरी । और मजासे सुनी और चारी ओर घुमी मजासे । के जान कसिन अन्याय, अत्याचार, भ्रष्टाचार काम आज बर्दिया, बाँके, कैलाली, कञ्चनपुर और हरेक जिल्ला मन हुइ लागल बात । हुइना त किसानन् के भलाई कर्ना आवाज, सबजे बोल्थ तर उ मनै किसानसे जंगली व्यवहार और. काम कैक किसानन दुख देना फेन बात । बर्दिया जिल्ला म घर जरैना, घर उजाडके किसानन् हन बिना कसुर मरना पिटना त हुक्रनके साधारण काम हुइल बातीन । नै हुइल से गोली चलैना, हाथी लैजाके हुइलसे फेन घर नष्ट कर्ना आजके स्थानीय सरकारके मुख्य काम बातीन कलसे कब किसान के भलाई हुइ बुह्रान जिल्ला ओर फेन । इहओर्से बुझी की कबु फेन किसान के भलाई दोसर जहनके हाँठसे नै हो सेकी । हम्र देख्थी की दाङसे बुह्रान जैना किसान उपर दगरीम एकथो चौकी फेन कत्रा फटाही काम करथा और अनाहकम दण्ड लेक चार छ महिना दिन रोक दिहत । असिनसे कसिन सतावा पैलक हुइती हमार थारु किसान । दंगाली जिमदारनसे सतावा पैना । केवल एक ठाउँके पूँजीपतिन किसानन हमन बिग्राइल नै हुइत, बल्की चारी और फेकल बात खट्टे मक उरुस जसिन चुसक लग हमार रगत ओ पसिना ।\nआबसे हम्र कौनो फेन जात पात फरक परना विचार हन हटाके चाहे जे हुइलेसे फेन किसान वर्गभर एक्क हुइती कना जान परल बात । जे आपन हाँठसे काम कर्था हउ हो किसान । आनक भरले खेती कर्ना मनै त शोषक हो, महा भारी शत्रु हो, जनतन ओही हन किसान कना भारी भूल हो । आनक भर खेती कर्ना याने और जान पसीना चुहैना मै खेतीहार हुइतु कथा कलेसे ऊ त झन हमार भित्रक शत्रु हो । तर हर तरहसे किसानके पक्ष म समर्थन कैक किसानके भलाई कर्था कलसे हम्र मित्र मान सेकथी । हर जोतुइया केल हमार मित्र हुइत कना फेन नासमझदारी हो । वास्तवम संसार भरके खेती कर्ना मनै भर त किसान हुइत । हेरी आज हम्र किसान बाती । काल कसिन बन्था हमार स्थिति तर एकजुट हुइ, दुनियाँ भरके जत्रा बाती तर तर पसिना चुहुइया किसान । जय गोचाली परिवार ।\n(साभारः गोचाली २०२८)


Ashish Pratap Singh's Page - JaiBhojpuri.com\nMaleMumbai, MaharastraIndia Like0members like this\nBlog PostsDiscussionsEventsGroupsPhotosPhoto AlbumsVideos Ashish Pratap Singh's Likes Ashish Pratap Singh's Friends\nView All Ashish Pratap Singh's Page\nBishwajit yadav leftacomment for Ashish Pratap Singh"जय भोजपुरी आ परनाम....\nभाई जी , रउवा के जन्म दिवस के हार्दिक बधाई , भगवान जी से ईहे प्रार्थना बा कि राउर झोली हमेशा खुशियों से भरल रहो , कामयाबी राउर गोड़ चूमे अउरी आवेवाला हर दिन शुभ हो जेवन जेवन रउआ अपना जीनगी मे सोचले बानी राउर उ हर सपना सच होखो…"Oct 31, 2012Rajeev Mishra "राजीव भोजपुरिया" leftacomment for Ashish Pratap Singh"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 31, 2012शशि कुमार सिंह (SHASHI) leftacomment for Ashish Pratap Singh"प्रणाम आ जय भोजपुरी\nजय भोजपुरी"Oct 31, 2012शशि कुमार सिंह (SHASHI) leftacomment for Ashish Pratap Singh"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 31, 2011Ashutosh Ranjan leftacomment for Ashish Pratap Singh"जन्मदिन के ढेर सारी बधाई आ बहुत बहुत शुभकामना..."Oct 31, 2010Ashish Pratap Singh leftacomment for Mantu Singh"dhanyavad raura ke montu ji.............."May 17, 2010Ashish Pratap Singh leftacomment for Himanshu kumar"Dhanyawad ba raura ke......................\nummeed karni keemunch khali naam katir na hoke. agar wakai main bhojpuri ke khatir kuchu kare ka hokhe ta khali kahle bhar se na baat hokhi..........\nprayatan kare ke pari kiemunch humani ke ek jut…"May 17, 2010Mantu Singh leftacomment for Ashish Pratap SinghMay 17, 2010जय भोजपुरी leftacomment for Ashish Pratap Singh"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"May 15, 2010Himanshu kumar leftacomment for Ashish Pratap Singh"bhojpuria.com me raur ke hardik swagat ba"May 15, 2010Ashish Pratap Singh is nowamember of JaiBhojpuri.comMay 15, 2010 Welcome Them! RSS\nBagi Ballia, Uttar Pradesh\nBusiness Development- RefEx\nA simple person who wants to live each and every moment of life........\nFROM NAVIN ji\nAt 10:30pm on October 31, 2012, Bishwajit yadav said… जय भोजपुरी आ परनाम....\nभाई जी , रउवा के जन्म दिवस के हार्दिक बधाई , भगवान जी से ईहे प्रार्थना बा कि राउर झोली हमेशा खुशियों से भरल रहो , कामयाबी राउर गोड़ चूमे अउरी आवेवाला हर दिन शुभ हो जेवन जेवन रउआ अपना जीनगी मे सोचले बानी राउर उ हर सपना सच होखो इहे शुभकामना बा At 6:45pm on October 31, 2012, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:34pm on October 31, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 6:18am on October 31, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 8:15pm on October 31, 2010, Ashutosh Ranjan said… जन्मदिन के ढेर सारी बधाई आ बहुत बहुत शुभकामना... At 6:20pm on May 17, 2010, Mantu Singh said… At 11:05pm on May 15, 2010, जय भोजपुरी said… प्रणाम ,जय भोजपुरी\nजय भोजपुरी At 11:05am on May 15, 2010, Himanshu kumar said… bhojpuria.com me raur ke hardik swagat ba No comments yet!


राबड़ी आजु लालू से मिलिहें आ छह अक्टूबर के वरीय नेता लोग साथे बइठक करीहे – टटका खबर\nमुख्यमंत्री रहल राबड़ी देवी आजु बुध का दिने रांची मे राजद अध्यक्ष लालू प्रसाद यादव से मुलाकात करीहे आ ओकरा बाद छह अक्टूबर के पार्टी के चुनिंदा बड़का नेता लोग संगे बइठ के लालू के गिरफ्तारी का खिलाफ “सहानुभूति लहर” के अपना पक्ष मे करे के रणनीति बनइहें.\nविधानसभा मे राजद विधायक दल के नेता अब्दुलबारी सिद्दिकी कहले कि अनेसा जतावल जात बा कि लालू के जेल गइला का बाद पार्टी के नुकसान होखी आ पार्टी टूट जाई. बाकिर ई सब बेकार के बात बा. पार्टी पूरा तरह से एकजुट बनल रही. पार्टी पर जब जब संकट आइल बा सगरी नेता आ कार्यकर्ता एकता देखवले बाड़े.\nTags: राजद, राबड़ी देवी, लालू प्रसाद


बराक ओबामा जी, स्वागत बा राउर ! – Anjoria\nNov 4, 2010 चीन अमेरिका, बराक ओबामा, भारत अमेरिका संबंध, भारत यात्रा\nप्रकाश पर्व के एह अवसर पर राउर स्वागत बा, ओबामा साहब !\nभारत अमेरिका के आपसी संबंधन का ताना बाना में कईएक कमजोर रेशन आ करिया दागन का बावजूद भारत रउरा स्वागत में बिछावल लाल कालीन का दुनु तरफ सोनहुला दिया जरावे में कवनो कोर कसर ना राखी. बहुते अंतर्राष्ट्रीय मसलन पर भारत आ अमेरिका का बीच बड़हन मतभेद होखला में कवनो शक सुबहा नइखे, खास कर के हमनी का सबले नजदीकि पड़ोसी का मामिला में. जइसन अमेरिका के विदेश विभाग अकसरहाँ कहेला ओकरा बावजूद ई कहल सही नइखे कि हम दुनु एकही नाव पर सवार बानी जा. एकरा उलट हमनी का इतिहास आ अपना समय का धारा में एके दिशा में बहत जरुर बानी जा. हमनीका स्थायी राष्ट्र हईं जा आ लोकतंत्र पर खाली भरोसे ना करीं जा, बलुक ओह राह पर मजबूती से चलतो बानी जा. भारत के आजादी दिलावे में अमेरिका के भूमिका हमनी का भुलाइल नइखीं जा. जाहिर बा कि आतंकवाद, भारत आ पाकिस्तान में जिहादी सक्रियता, आ दु्निया में पसरल इस्लामी कट्टरपंथ पर दुनु देशन में बातचीत होखी. दुनिया में अमन के सबले बड़ पैरोकार का रूप में एह कट्टरपंथ से लोहा लिहल अमेरिका के जिम्मेदारी बा आ भारत एह जंग में अमेरिका के समर्थन करत बा.\nशीतयुद्ध का खतम भइला आ अमरीका का ओरि साफे लउकत झुकाव का बावजूद वाशिंगटन कबहियो निर्गुट आंदोलन के समर्थन ना कइलस, उलटे एकरा के तीसरी दुनिया के कम्युनिष्ट मोर्चा कहत आइलबा. इहो अबहीं सभे नइखे जानत कि अमेरिकी नीति में भारत के वैश्विक सामरिक विचार अमेरिका खातिर फायदेमंद ना मानल जाला. एहसे लागत बा कि अमेरिका में दुसरका विश्वयुद्ध के बाद के चौधराहट के दंभ अबहियो कायम बा. ओबामा साहब, तनि मेहरबानी करि के अमेरिका के एह मनोस्थिति से निकाले में मदद करीं.\n१९८० का दशक में अमेरिका आतंकवाद से मुकाबिला करे खातिर भारत के आपन ताकत बढ़ावे में सहायता करे के शुरुआत कइलसि. ओह घरी बंधक समस्या से निपटे में दक्ष बनावे खातिर भारत के खुफिया सुरक्षा एजेन्सियन के अमेरिका बोलावल गइल रहे. ओकरा बाद साल २००१ में साइबर सुरक्षा आ महाविनाश के हथियारन से लैस आतंकवादियन से निपटे के खास ट्रेनिंग दिहल गइल. कहे त कह दिहल गइल कि आतंकवाद से मुकाबिला खातिर भारत आ अमेरिका का बीच खुफिया सूचना के लेन देन शुरु हो गइल बा, बाकिर ई सहयोग कहले भर के बा. २६ नवम्बर का पहिले शायदे अमेरिका कवनो काम के सूचना भारत के दिहले होखे. मुंबई हमला के खबर त ओकरा पाले पहिलही से रहुवे बाकिर ऊ चुप रहल आ हमनी के देश में सैकड़न लोग के जान चलि गइल. अमेरिका पाकिस्तान जइसन दानव के पालत बा आ कहत बा कि आतंकवाद से जंग में ऊ ओकर साथी बा. अमेरिका का एह बाति पर हँसी आवेला.\nएकरा के छोट मुँह बड़ बाति मत समुझीं बाकिर बराक ओबामा के भारत यात्रा खाली भारते ना, बलुक दुनिया भर के राजनीति आ शक्ति समीकरण खातिर बहुते खास बा. चीन से आर्थिक युद्ध लड़त ओबामा आखिर भारत से चाहत का बाड़न ? आखिर अमेरिका खातिर भारत के जरुरत का बा ?\nबराक ओबामा के भारत यात्रा का ठीक पहिले ई सोचल जरुरी बा कि आखिर ऊ कवन चीज बा जवन हमनी का उनका एह यात्रा से हासिल कइल चाहत बानी जा ? हमनी का ई लगातार देखत बानी जा कि दुनिया में शक्ति के समीकरणन में बहुते तेजी से बदलाव आ रहल बा. अगर हमनी का चाहत बानी जा कि एह बदलावमें हमनिओके हिस्सेदारी होखे त हमनी के ड्राइबिंग सीट पर बइठल होखे के चाहीं. बाकिर हमनी हिन्दुस्तानियन के ड्राइविंग के आदते नइखे.\nहमनी का अकसरहाँ सहमतिये के तलाश करत रहीलें, मुकाबिका कइल ना चाहीं. हमनी का “ना” ना कह पाईं, ओकरा जगहा “शायद” कहल हमनी के आदत बनि गइल बा. हमनी का आगा बढ़ि के ताकत के हासिल करे का जगहा ताकत के याचना करे में बेसी यकीन राखीलें. सौभाग्य भा दुर्भाग्य से हमनी का एह समय दुसरका विश्वयुद्ध का बादके सबले बड़का शक्ति संघर्ष का बीचोबीच खाड़ बानी जा. अमेरिका आ चीन का बीचे एगो आर्थिक युद्ध चल रहल बा आ ई युद्ध एके साथ कई गो मोर्चा पर लड़ल जा रहल बा करेंी, जी २०, आयात निर्यात, इहाँ तकले कि सांस्कृतिको मोर्चा पर.\nएह घरी के ग्लोबल लड़ाई पहिले का मुकाबिले बेसी महीन, जटिल, आ परिष्कृत हो चुकल बा. पहिले के लड़ाईयन के मकसद रहत रहुवे हमला करऽ आ केहू के जमीन हथिया ल. अब अइसन ना होला. जबले कि रउरा जमीन पर तेल भा आतकियन के मत खोजत होखीं, तब के कवनो भौगोलिक इलाका जीतला के, अपना आधीन कइला के कवनो मतलबे नइखे.\nहँ, रउरा अगर कवनो देश के अर्थव्यवस्था जीत के अपना काबू में कर लीं त ऊ बहुते फायदेमंद हो सकेला. जइसन चीन अमेरिका का साथे कइले बा. आजु चीन अमेरिका के चालीस फीसदी ट्रेजरी मार्केट नियन्तरित कर रहल बा. एकर मतलब कि अमेरिका सरकार जवनो कर्ज दे रहल बा, ओकर फंडिंग चीन कर रहल बा. जइसन कि हमनी के मालूम बा अमेरिका सरकार अपना देश के कार्पोरेट्स के फेर से जमावे खातिर अरबो डालर के करजा दे रहल बिया. एही तरह ओहिजा के अर्थव्यवस्था के फेर से जियतार बनावे खातिर जवनो आर्थिक कोशिश कर रहल बा ओकर फंडिग चीन से हो रहल बा. त आखिर का बाति बा कि चीन अमेरिका में अतना बड़हन निवेश कर रहल बा ? एकर दू गो कारण बा. पहिला ई कि चीनी माल के खपत खातिर अमेरिका सबले बड़हन एकलौता उपभोक्ता देश हऽ आ दोसर ई कि अगर चीन अमेरिका के फंडिंग कर रहल बा त ओकरा ओहिजा के उपभोक्ता पर एगो बड़हन आर्थिक वर्चस्व हासिल हो रहल बा.\nई पूरा मामिला कवनो क्रेडिट कार्ड कंपनी का तरह बा जे बहुते तरह के लुभावन चीज बनावेले, जेकरा के देख के राउर मन अउरी खरचा करे के भा अधिका उपभोग करे के होला. माने कि जवन चीजन के रउरा उपभोग कर रहल बानी ओकरा के उहे कंपनी बनवले बा जवना के क्रेडिट कार्ड रउरा इस्तेमाल कर रहल बानी. एह तरह रउरा ओह कंपनी के अउरी कर्जदार होत जात बानी. अइसनका हालात कवनो आदमी खातिर निमन ना कहल जा सके, आ अगर ई हालात कवनो देश का साथे आ रहल बा त एहसे शक्ति के पूरा ग्लोबल समीकरणे बदल जाता.\nअइसने हालात में ओबामा आपन एगो लमहर फेहरिस्त ले के, जवन ऊ भारत से चाहत बाड़े, आ रहल बाड़न, एह फेहरिस्त में खुदरा ब्यापार में विदेशी निवेश से शुरु होके भारत के लड़ाकू जहाज बेचल तक, भारत में अमेरिकी कंपनियन के प्रवेश के सुविधा सुनिश्चित कइल, न्यूक्लियर डील करे के, वगैरह मसला शामिल हो सकेला. ऊ चीन का साथे चल रहल आर्थिक लड़ाइयो में भारत के सहयोग चाहत होखिहें.\nभारत चीन आ अर्थव्यवस्था के ई कार्ड कइसे चली ? का हमनी के कद अतना बड़ हो चुकल बा कि हमनी का ग्लोबल मंच पर अपना अधिकार के पुरजोर माँग कर सकीलें ? आ की ओबामा का यात्रा से पहिलही हमनी का सब कुछ से पल्ला झाड़ लेहब ? जब अमेरिका आ चीन जइसन दू गो विशालकाय हाथी लड़त होखऽ सँ त हमनी के हालत का होखी ? का हमनी का ओकनी का बीच रौंदाये वाली घास होखब जा आ की एकरा बीच से एगो बिचौलिया मध्यस्थ का तरह खड़ा होखब जा ? मनमोहन सिंह का सोझा ईहे सबले बड़हन सवाल बा. जहाँ तक उम्मीद बा मनमोहन सिंह एही सवालन के जवाब खोजे खातिर हाल के विदेश यात्रा पर निकलल रहलें.\nपाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ ई लेख उहाँ का अपना ब्लॉग पर हिन्दी में लिखले बानी. अँजोरिया के नीति हमेशा से रहल बा कि दोसरा भाषा में लिखल सामग्री के भोजपुरी अनुवाद समय समय पर पाठकन के परोसल जाव आ ओहि नीति का तहत इहो लेख दिहल जा रहल बा. अनुवाद के अशुद्धि खातिर अँजोरिये जिम्मेवार होखी.\nOne thought on “बराक ओबामा जी, स्वागत बा राउर !”\nMukesh Yadav Said..... says:


खबर एक नजर में (25 मई 2011) – टटका खबर\nमहादलितन खातिर एक सौ छप्पन करोड़\nकाल्हु बिहार सरकार के कैबिनेट में महादलित परिवारन खातिर हर परिवार तीन डिसमिल जमीन खरीदे खातिर कुल एक सौ छप्पन करोड़ रुपिया खर्च करे के स्वीकृति दिहल गइल. दोसरका फैसला में तय भइल कि राज्य के हर सरकारी अस्पताल के राष्ट्रीय स्वास्थ्य बीमा योजना से जोड़ दिहल जाई.\nकई हफ्ता बाद आजु यूपी कैबिनेट के बईठका\nयूपी कैबिनेट के बईठक आजु कई हफ्ता का बाद बोलावल गइल बा. एह बईठका में शिक्षा के अधिकार अधिनियम आ टीईटी करावे का बारे में फैसला लिहल जा सकेला. कैबिनेट का मंजूरी मिलला का बाद टीईटी परीक्षा करावे के शासनादेश जारी होखी.\nगोरखपुर में भाजपा के महासंग्राम रैली\nकाल्हु गोरखपुर में भाजपा के महासंग्राम रैली भइल जवना में पार्टी अध्यक्ष नितिन गडकरी कहलन कि प्रदेश में बसपा राज गुण्डा राज में बदल गइल बा आ भाजपा केन्द्र सरकार का साथे राज्यो सरकार का खिलाफ आन्दोलन चलाई. अगिला चुनाव में कवनो पार्टी से गठबन्हन ना कइल जाई. ओने बसपा भाजपा के आरोपन के झूठ के पुलिन्दा बतवले बिया.\nबिना सत्यापन बोर्ड में रजिस्ट्रेशन ना होखी\nयूपी माध्यमिक शिक्षा परिषद फैसला लिहले बिया कि विद्यालयन में पढ़े वाला छात्रन के पंजीकरण सत्यापन रिपोर्ट का बिना वैध ना मानल जाई. बिना सत्यापन रजिस्ट्रेशन नंबर दिहला पर रोक लगा दिहल गइल बा काहे कि एह साल बोर्ड परीक्षा में बहुते परीक्षार्थी फर्जी अंकपत्र का आधार पर पंजीकरण करा लिहले रहन.\nअफ्रीका खातिर भारत अरबो रुपिया के सहायता दी\nकाल्जि अफ्रीका में सल रहल शिखर सम्मेलन का मौका पर भारत सरकार घोषणा कइले बिया कि अफ्रीकी देशन के विकास खातिर भारत पाँच बिलिय डालर के उधारी आ सात सौ मिलियन डॉलर के खरचा करी जवना से एह देशन में नया संस्थान बनावल जाई. एगो इण्डो अफ्रीकन वर्चुअल युनिवर्सिटी, कृषि संस्थान, ग्रामीण प्रबन्धन संस्थान, लाइफ साइन्सेस आ अर्थ साइन्स के विश्विवद्यालय खोलल जइहे सँ.\nपाँच लाख से कम के सालाना आमदनी वालन के रिटर्न ना भरे के पड़ी\nबशर्ते उनकर आमदनी बस तनखाह से होखत होखे. अगर निवेशो से आमदनी हो रहल बा त ओकरा खातिर रिटर्न भरे के जरुरत बरकरार रही. जून में एह दिसाईं निर्देश जारी हो गइला का बादे कहल जा सकेला कि वास्तव में केकरा सुविधा मिल रहल बा.\nडेविड हेडले कहलसि कि बाल ठाकरे के मार देबे के योजना रहल\nकाल्हु शिकागो में अपना गवाही में पाकिस्तानी मूल के अमेरिकी नागरिक डेविड हेडली कहलसि कि मुंबई पर भइल आतंकी हमला का दौरान योजना रहल कि बाल ठाकरे के मार दिहल जाव बाकिर बाद में योजना में फेर बदल हो गइल. मुंबई के अंतर्राष्ट्रीय हवाई अड्डा पहिले निशाना पर रहल बाकिर बाद में ओकरा के निशाना से हटा लिहल गइल रहे. मुंबई हमला का दौरान १६६ लोग के जान गइल रहे.


महाबीरी झंडा – टटका खबर\nबलिया के महावीरी झंडा जुलूस के तइयारी आखिरी दौर में\nहर साल राखी दिने बलिया में निकले वाला महाबीरी झंडा के जुलूस ला एक तरफ अखाड़ा अपना तइयारी में लागल बाड़े त दोसरा ओर पुलिस आ प्रशासन आ हालात काबू में राखे के आपन योजना बनावे में लागल बिया. पूरा किलाबंदी बिशुनीपुर मस्जिद का चारो तरफ करे के पड़ेला काहे कि अखाड़न के दबाव रहेला\nयूसुफपुर मे महाबीरी झंडा\nगाजीपुर के यूसुफपुर में बियफे के साँझ महाबीरी झंडा जुलूस निकालल गइल जवना में हनुमान गंज, अकटहिया आ यूसुफपुर गंज के महाबीरी झंडा रेलवे स्टेशन का लगे एक साथे हो गइल आ फेर ओहिजा से पूरा शहर के भ्रमण कइलसि ई महाबीरी झंडा जुलूस. सब कुछ शांति आ कुशल मंगल का साथे हँसी खुशी का\nमहाबीरी झंडा कुशल कुशल बीत गइल\nबलिया शहर में राखी का दिने निकले वाला महाबीरी झंडा जुलूस रिमझिम बरखा बीच कुशल कुशल बीत गइल. बिशुनीपुर मस्जिद का सोझा से निकलत घरी नगर अखाड़ा के लोग से पुलिस के बाताबाती भइल बाकिर कुछ अनहोनी ना भइल. रात अढ़ाई बजे ले जब सगरी अखाड़न के जुलूस शांति से निकल गइल त प्रशासन चैन\nबलिया में आजु महाबीरी झंडा\nसाल १९१० में शुरू भइल महाबीरी झंडा के कार्यक्रम आजु बलिया में होखे वाला बा. हर साल रक्षाबंधन का दिने निकले वाला एह जुलूस में शहर के नौ गो अखाड़ा शामिल होलें. आजु पुलिस प्रशासन एह जुलुस के सही सलामत निकले देबे खातिर पूरा तइयारी कइले बिया. बिसुनीपुर मस्जिद का लगे सुरक्षा व्यवस्था पूरा कड़ा


टटका खबर, अतवार, २६ फरवरी २०१२ – टटका खबर\nउत्तर प्रदेश खेल देश-दुनिया बिहार व्यापार\nपटना मेडिकल कॉलेज के स्थापना दिवस के सत्तासीवां समारोह के संबोधित करत मुख्यमंत्री नीतीश कुमार कहलन कि पटना मेडिकल कॉलेज अस्पताल के स्वायतशासी संस्थान बनावल जाई.\nराज्य वन प्राणी परिषद के बइठक में राजगीर में चिड़ियाघर बनावे के आ राजगीर आ मंदार पर्वत से रोहतास पर्वत का बीच रोप वे बनावे के फैसला लिहल गइल. साथही वाल्मीकि नगर बाघ परियोजना विकसित करे, गिद्ध आ डाल्फिन के बचावे आ नीलगाय से फसल बचावे पर चरचा कइल गइल.\nभारतीय प्रेस परिषद के अध्यक्ष मार्केण्डय काटजू बिहार सरकार पर पत्रकारिता के स्वतंत्रता प्रभावित करे के आरोप लगवले. दोसरा तरफ नीतीश !ह आरोप पर कुछ नइखन बोलत जबकि विपक्ष हमलावर हो गइल बा. एह मसला के जाँच करवावे के माँग कइलसि राजद आ कांग्रेस.\nपश्चिम चंपारण के चौतरवा इलाका के लक्ष्मीपुर गाँव में शनिचर के भइल भयंकर अगलगी में सौ से बेसी घर जर गइल आ कई गो मवेशियन के जरला से मौत हो गइल.\nरोहतास के काराकाट इलाका में शनिचर का दिने गुडपा गाँव के एगो किसान के अपने बंदूक साफ करे का दौरान गोली चल गइला से मौत हो गइल.\nराज्य में छठा दौर के चुनाव वाला इलाकन में आजु साँझ से प्रचार के काम बंद हो जाई. एह दौर के मतदान अठाईस फरवरी के होखे वाला बा.\nएनआरएचएम घोटाला में सीबीआई के छापा के दौर जारी बा. काल्हु तेईस गो मुख्यचिकित्साधिकारियन का घर पर छापा मारल गइल. एहमें बलिया के सीएमओ रहल कृष्णमुरारी तिवारिओ के घर रहल. अनेके सीएमओ लोगन के हिरासत में लिहल गइल बा बाकिर कृष्णमरारी तिवारी छत से कूद के भाग निकललन. पुलिस अब उनुका के खोजे में लागल बिया.\nगोरखपुर के सहजनवा इलाका में एगो परिवार के मरद मेहरारू अपना दु गो लड़िकन का साथे रेल का आगा कूद के जान दे दिहलन. एकर कारण के अबही पता नइखे लागल.\nकेरल पुलिस के विशेष जांच दल इटली के जहाज एनरिका लैक्सी पर हथियारन के तलाशी के काम आजु फजीरे पूरा कर लिहलसि. तलाशी काल्हु साँझ के शुरू भइल रहे. एह दौरान इटली के दू गो बैलिस्टिक विशेषज्ञो मौजूद रहले. मिलल सामान के चार गो बक्सा में सीलबंद कर लिहल गइल बा. पुलिस आयुक्त के कहना बा कि पूछताछ पूरा हो गइला पर जहाज के छोड़ दिहल जाई.\nअमरनाथ तीर्थयात्रियन के अब पंजीकरण के समय चिकित्सा प्रमाण-पत्र देबे के पड़ी कि ऊ एह यात्रा लायक स्वस्थ बाड़े. एह साल ३७ दिन के अमरनाथ यात्रा २५ जून से २ अगस्त ले चली.\nअफगानिस्तान में नैटो के नेतृत्व वाली अंतर्राष्ट्रीय सेना अपना दू गो अधिकारियन के गृहमंत्रालय भवन का भीतर भइल हत्या का बाद अपना सलाहकारन के वापिस बोलवा लेबे के फैसला कइले बिया. कहल गइल बा कि हत्यारन के पकड़े में कवनो कोर कसर ना छोड़ल जाई.\nसीरिया में आजु नया संविधान खातिर जनमत संग्रह करावल जात बा. विपक्ष एकर बहिष्कार करे के एलान कइले बा.\nइस्राइल के प्रधानमंत्री बेंजामिन नेतनयाहू कहलन कि ईरान के परमाणु कार्यक्रम पर अंतर्राष्ट्रीय परमाणु ऊर्जा एजेंसी के ताजा रिपोर्ट एह बाति के पकिया सबूत बा कि ईरान अंतर्राष्ट्रीय समुदाय के अनदेखी करत आपन परमाणु कार्यक्रम चालू रखले बावे.\nएगो अमरीकी ड्रोन विमान अफगानिस्तान सीमा का नियरा उत्तर पश्चिम पाकिस्तान के कबायली जिले में काल्हु दुर्घटनाग्रस्त हो गइल. दुर्घटना तकनीकि कारण से भइल.\nपाकिस्तानी अधिकारी काल्हु एबटाबाद के ओह मकान के गिरा दिहले जहाँ ओसामा बिन लादेन मार गिरावल गइल रहे.\nदक्खिन अफ्रीका के राष्ट्रपति रहल पंचानबे साल के नेल्सन मंडेला के पेट का बेमारी का चलते अस्पताल में भर्ती करावल गइल बा.\nकाल्हु शनिचर का दिने यमन में राष्ट्रपति चुनाइल मंसूर हादी के शपथ लिहला का बाद भइल एगो आत्मघाती बम विस्फोट में २६ गो सैनिक मरा गइले आ अनेके घवाहिल हो गइले. हादसा राष्ट्रपति परिसर के प्रवेश द्वार के बहरी भइल.\nयूपी के टीईटी घोटाला के आरोपी माध्यमिक शिक्षा परिषद के निलंबित निदेशक संजय मोहन पर गैंगस्टर लगा दिहल गइल बा. ऊ पहिलही गिरफ्तार बाड़े. एह मामिला में सनइला का संदेह में परिषद के सचिव उषा त्रिपाठी के कुछ दिन पहिले पद से हटा दिहल गइल बा.\nपटना विश्वविद्यालय का सीनेट में रोजाना करीब एक करोड़ रुपिया के घाटा वाला बजट पेश कइल गइल. सीनेट का मंजूरी का बाद एकरा के सरकार का लगे भेजल जाई. सीनेट का बईठका का बाहर छात्र संगठन छात्र संघ बहाली खातिर प्रदर्शन कइले.\nबिहार मैट्रिक परीक्षा के चउथको दिने सैकड़न परीक्षार्थियन के नकल करत पकड़ के निष्कासित कर दिहल गइल. रोहतास में तीन गो परीक्षार्थियन के निकालल गइल बा.\nलंदन ओलम्पिक क्वालिफायर के फाइनल में भारतीय महिला हॉकी टीम दक्खिन अफ्रीका से १-३ से हार गइल आ लंदन ओलम्पिक खेले के ओकर सपना टूट गइल. पुरूष हॉकी का फाइनल में आजु भारत के मुकाबला फ्रांस से होखे वाला बा.\nतिकोनिया एकदिना क्रिकेट प्रतियोगिता में आजु सिडनी में भारत ऑस्टे्रलिया से खेलत बा. आस्ट्रेलिया भारत के २५३ रन के निशान दिहले बा. बाद में खेले उतरल भारत लिखत घरी चार विकेट का नुकसान पर अट्ठासी रन बनवले बा. सहवाग, तेंदुलकर, विराट कोहली आ गौतम गंभीर आउट हो चुकल बाड़े. फाइनल में पहुंचे खातिर भारत के आजु के मैच आ २८ फरवरी से श्रीलंका से होखे वाला मैच जीते के पड़ी. आजु वाला मैच हारे के पूरा अनेसा बन गइल बा.\nडब्ल्यूटीए दुबई ओपन टेनिस के महिला सिंगल्स खिताब पोलैंड के एग्नियेस्का रादावांस्का जीत लिहली. महिला डबल्स में सानिया मिर्जा आ येलेना वेसनीना के जोड़ी फाइनल में हार गइल.


गोल बनाईं…असली मुद्दन से भटकाईं जिन – Anjoria\nNov 1, 2012 प्रभाकर पाण्डेय, भोजपुरी\nआजकल लोग पर एगो नया भूत सवार हो गइल बा. जे जहें बा उ उहें बिना सही-गलत के बिचार कइले गोलियावल सुरु क देता, अउर एतने ना, लोग गोलियाइलो सुरु हो जाता. कबो-कबो त लोग बिना बात के बात में बात बनाके चाहें बिना बात के बात बढ़ा के गोलियात चलि जाता. ऐसे एक्को गो फायदा मिलता अउर ऊ ई कि लोग के बिना बात के बतकही रावन महराज की लघुसंका की तरे कबो खतम होखे के नाम नइखे लेत अउर लोग मजा ले-ले के भेड़ियात चलि जाता अउर बीच-बीच में आगि में घी डाल देता ताकि इ बेकार के बतरस बनल रहो अउर लोग साकारात्मक सोंच से भटकल रहो.\nकुछ दिन पहिले फेसबुक पर एक जाने मनीषी गुरुदेव द्वारा एगो फिल्मी गुरुदेव के बतरस के चर्चा सुरु भइल. बहुत सारा कमेंटो आइल, कुछ लोग आपन भड़ासो निकालल. हमहुँ हुँसीयार बनि के आपन कमेंट देहनी. हमरी कहले के मतलब ई रहे की कवनो आदमी कवने परिपेक्ष्य में बोलऽता ओकर धेयान रखि के आपन बात राखीं. बिना संदर्भ के समझले रउआँ खाली बिना निसाना देखले त आपन तीर छोड़ सकेनी पर हो सकेला कि ओके जहाँ लागे के बा उहाँ ना लागि के कहीं अउर लागि जा.\nखैर इ बात इहें खतम हो गइल, एइसन लागल. एकर कारन ई रहे की लोग तनि कम भटकल अउर कुछ असझदार लोग जे हम जइसन चतुर बुरबकवा की नजर में मूर्खे बा ऊ ए प्रकरण पर आपन विचार ना राखल. काहें कि ओ लोग के लागल होई कि ऊ ओतना महत्वपूर्ण विषय नइखे, एहू से बड़हन-बड़हन मुद्दा पड़ल बा त पहिले ओपर साकारात्मक विचार होखे के चाहीं. पता ना हमरो लागल कि हो सकेला कि एइसन मुद्दन से हमनी जान असली मुद्दन से अलग हो जाईं जा. काहें कि ई विचार मुद्दा पर ना रहि के मुद्दा पर आइल विचार पर रहे.\nएकरी बात भोजपुरी पंचायत के नवंबर के अंक, ई-अंक की रूप में इंटरनेट पर पढ़े के मिलल. अरे ई का, इहवों देखतानी कि एक पन्ना के एही प्रकरण से सजावल बा. हमार ई कहनाम बा की मुद्दन पर चर्चा होखे के चाहीं न की मुद्दन पर आइल लोगन क विचार पर. अगर मुद्दा सही बा त ओकर समर्थन होखही के चाहीं पर अगर ओ मुद्दा पर केहू के विचार विपछ में आवऽता, एकर मतलब ई ना की असली मुद्दा भुला के अब ओकरिए पीछे पड़ि जाइल जाव कि ऊ काहें एइसन कहलसि ह. अरे भाई, ओकरो के विचार करे क हक बा. ओकरो सुन लीं पर ओ के साकारात्मक रूप में बताईं कि अगर एइसन होई त ई नाफा अउर नोकसान बा.\nजब मुद्दन से हटि के मुद्दन पर आइल लोगन के विचार चर्चा के बिषय बनि जाई त एसे खालि भटकाव होई अउर कुछ ना. साकारात्मक सोंची, साकारात्मक करीं, लोग का कहऽता ओहू पर धेयान दीं पर ओके मुद्दा मत बनाईं. भोजपुरी केहू एक के ना ह…ई सबके ह..सब केहू ए से संबंधी बातन, मुद्दन पर आपन विचार दे सकेला इहाँ तक कि भोजपुरी के क, ख, ग तक ना जाने वलहू. भाषा कबो केहू एक के ना रहल अउर अगर रऊआँ ए के सीमा में बाँधि के राखल चाहब त एकर विकास ना, पतने होई. खैर वइसे भाषा के सीमा में बाँधिए ना सकल जाला.\nअंत में हम ई कहबि कि ई हमार आपन विचार बा, ई गोल में गोलिया के नइखे आइल. एगो रचनाकार के, विचारक के केहू गोल में बाँधिए ना सकेला…हँ समाज भले एइसन मनई के एगो खूँटा से न बँधि के रहे वाला कहि सकेला…काहें कि एइसन मनई, गोल के ना विचार के धनी होला…ओकरा जवन अच्छा लागी उहे कही….गरियावे वाला गरियावत रहो.\nजिए भोजपुरी !\n2 thought on “गोल बनाईं…असली मुद्दन से भटकाईं जिन”\nbahut khoob prabhakar sir… lekh to badi niman ba\nuday bhagat says:\nBhojpuri Samaj ke sabse bad vidabnana yehi baa ki ehij\nभोजपुरी समाज की सबसे बड़ी विडंबना यही है की यहाँ लोगो में हम की भावना नहीं है .. जो भी मुद्दा फेसबुक पर उछाला गया और तूल दिया गया वो तो कोई मुद्दा ही नहीं था .. एक विद्वान् महोदय ने अपनी विद्वता का गलत प्रदर्शन किया सिर्फ और सिर्फ पब्लिसिटी पाने के लिए . मैंने यही कहा था महाराज आप अपनी मांग रखिये पर किसी का चरित्र हनन कर नहीं … आप एक सम्मानित संस्था के सम्मानित अध्यक्ष है और आपको इस तरह की बातें नहीं करनी चाहिए ..पर नहीं उनको तो अखबारों की सुर्खियाँ चाहिए .. अब और सुर्खियाँ मिलेंगी क्योंकि चरित्र हनन की लिखित शिकायत कर दी गयी है .. और शिकायत पत्र के साथ उनके एक दर्जन कारनामे को भी संलग्न किया गया है साथ में।।। जय भोजपुरी ..a log khali aapan aapan laa


केकरा पर करीं हम गुमान रामप्यारे ! – Anjoria\nMar 9, 2016 आजादी, भोजपुरी, शिलीमुख\nउनइस बरिस पहिले हम प्रसिद्ध कवि चन्द्रदेव सिंह क एगो रचना पढ़ले रहलीं. साइत 1997 में “पाती” अंक -२३ में छपल रहे. बरबस आज ओकर इयाद आ गइल बा त रउवो सभे के पढ़ा देत बानी –\nकेकरा प’ करब s गुमान रामप्यारे\nकेकरा से रही तोहर मान रामप्यारे ?\nअइसन बा जमाना पाँड़े कहत बाड़े ‘कथा होई’\nभइँस धोवे गइलें जजमान रामप्यारे.\nजेकरा के दिहल बाटे, तलिया तिजोरिया क\nऊ बा डकुवन क परधान रामप्यारे.\nगोखले, तिलक, गान्ही सभे इतिहास भइल\nफूलन, मुलायम वर्तमान रामप्यारे.\nअब त हवइये जहाज क सवारी होता\nसाइकिलो क रहे ना ठेकान रामप्यारे.\nलोग चाहे काश्मीर, झारखंड, पंजाब\nकेहू नाहीं पूछे हिन्दुस्तान रामप्यारे !!\nस्वर्गीय कवि चन्द्रदेव जी के ई आपन पीर रहे, जवन उनका मातृभाषा में निकलल रहे. एहीतरे ‘सुराज’ का प्रसंग में, अइसने खोइयाओदार पीर पसावत, मातृभाषा क न जाने कतना कवि स्वर्ग सिधार गइले, बाकि ना त “भोजपुरी लोक” बदलल ना भोजपुरी क भाग जागल.\nएघरी हमनी क देश में ‘आजादी’ क ‘डिमान्ड’ ढेर बढ़ल लउकत बा. बेक्ती बेक्ती के आजादी चाही, लड़ के चाही, लड़ा के चाही, बाकि आपन मनपसन बोले आ करे क आजादी चाहीं. अंगरेजी के जूठ-काँट खाये आ मेमिन के जूती ढोवे में लागल हिन्दी, ढेर ‘ग्लोबल’ बनला का चक्कर में, कुछ सनकी प्रोफेसर आ बुद्धिभकोस पगलेटन का हाथ क खेलवना बन गइल बिया. ओमे मातृभाषा वाला ऊ भाव सुभाव नइखे. अब हाल ई बा कि सबके आपन आपन अलगा हाँड़ी आ डलिया चाही, चाहे घर गिरस्थी आ देश क टूकी टुकी करे के परो; बाकि आजादी चाही त चाही.\nअकबकाइल-भकुवाइल ‘भोजपुरी’ वाला भोजपुरिहा के अबले आपन सझुरावे-सइहारे के राहे ना भेंटल, काहें कि ऊ हर घड़ी, घरे-गिरस्थी, गाँव, देश बचावे-बनावे में बाझल रहि गइल. अंगरेजी आ अँगरेजियत का गुलामी आ चाकरी मे लागल तिकड़मी बड़बोलुवन के लोक आ लोकभाषा से ओसही पिछड़ापन महकेला, ऊ आजो भोजपुरी के आन-बान-शान, स्वाभिमान दरकचला में लागल बाड़े सs. हमनियो का डरे लेहाजे, बुड़बक बनल तिकवते बानी जा. भोजपुरी के मान-जान आ ईजत जब घरवे में नइखे, त बहरा कइसे मिली ? यू.पी., बिहार एकर मातृप्रदेश हवे. एइजे कवन मान, सम्मान आ पूछ-पैरबी बा भोजपुरी के ? ई त एही जा अंग्रेजी, हिन्दी का दाई लउँड़ी लेखा उपेक्षा क मारल बिया. जब आजादी के डिमांड होते बा, त काहे ना भोजपुरियो अपना प्रदेश में आजादी के डिमांड लगावो ?\nसोचीं सभे …बाकि सोचते मत रहि जाईं, अब कुछ न कुछ करहूँ के परी.


भोजपुरी पट्टी से 25 मार्च 2018 के नव गो खबर – टटका खबर\nअयोध्या में रामजन्मोत्सव के धूम\nअयोध्या, 25 मार्च (वार्ता). भगवान श्रीराम के जन्म स्थली अयोध्या में चैत्र रामनवमी मेला में लाखों श्रद्धालु सरयू नदी में स्नान ला डुबकी लगवलें. आ प्रमुख मंदिरन में भगवान श्रीराम के जन्मोत्सव मनवलें. कनक भवन मंदिर में जनम के विशेष कार्यक्रम आयोजित भइल. दुपहरिया ठीक बारह बजते मर्यादा पुरुषोत्तम के सांकेतिक जनम भइला का बाद सोहर के भजन आ बधाई गीत गावल शुरु हो गइल.\nदुर्घटना में मुअल लोग का आश्रितन के राज्यमंत्री दिहलें सहायता राशि\nजौनपुर, 25 मार्च (वार्ता). उत्तर प्रदेश के नगर विकास, आभाव सहायता अउर पुनर्वास राज्यमंत्री गिरीश चन्द्र यादव 23 मार्च के टैम्पों आ ट्रक के टक्कर का चलते जौनपुर के प्रतापगढ़ में मुअल लोगन के परिवारन के दू दू लाख आ घवाहिल लोग के 50-50 हज़ार रुपिया के चेक बँटलन. जौनपुर जिले के मुंगरा बादशाहपुर इलाका के गौरयाडीह आ ओही से सटल गाँव भैरोपुर के कुल 11 लोग के ओह हादसा में मौत हो गइल रहुवे आ पाँच जने घवाहिल हो के बाच गइल रहलें.\nसोनभद्र में हाई वोल्टेज करंट से एक आदमी के मौत\nसोनभद्र 25 मार्च (वार्ता). सोनभद्र के बीजपपर इलाका में हाई वोल्टेज करंट का चपेटा में आ के झीलों गांव के विजय कुमार के मौत हो गउवे. दुपहरिया में हाई वोल्टेज करंट का चलते बिजली के बल्ब टतकल शुरू भइल त ऊ कूद के चालू टीवी के स्विच बंद करे गइलें त ओही में सट गइलें आ ओहिजे उनुकर मौत हो गउवे.\nकुशीनगर में एगो मूड़ी कटल नवही के लाश मिलल\nकुशीनगर, 25 मार्च (वार्ता). कुशीनगर के कप्तानगंज इलाका के चिउरापाली गांव में ऊँखि का सूखल पतइयन का नीचे से बोरा में राखल एगो नवही के धड़ मिलल बा जवना के मूड़ी काट के हटा दीहल गइल बा. लाश के पहचान नइखे भइल. गाँव में एगो कुकुर हाथ के पंजा ले के घूमत रहुवे. ओकरा के देखला का बाद लोग प्रधान के बतावल त तलाश शुरु भइल त पंचायत भवन का नियरा राखल ऊँखि के सूखल पतइयन का नीचे से आवत बदबू बुझाइल त बोरा में राखल लाश के पता चलल. लाश ढेर पुरान बुझात बा.\nयूपी के 51 जिला चिकित्सालयन के अत्याधुनिक सुविधा वाला बनावल जाई\nबस्ती, 25 मार्च (वार्ता). स्वास्थ्य अउर चिकित्सा मंत्री सिद्धार्थनाथ सिंह के कहना बा कि एह साल के अंत ले प्रदेश के 51 जिला चिकित्सालयन के अत्याधुनिक जांच सुविधाओं से लैस क दीहल जाई. एहसे लोग के बड़का शहर धावे के जरुरत ना पड़ी. बतवलन कि प्रदेश में 7500 डाक्टरन के कमी रहुवे जवना ला लोक सेवा आयोग से 2065 डाक्टर मिलल बाड़ें आ एहमें से 1600 डाक्टर ज्वायन क चुकल बाड़ें. साथही सरकार एक हजार प्राइवेट विशेषज्ञ चिकित्सकन के सेवो लीहल जा रहल बा. साथही 2600 आयुष चिकित्सकनो के प्राथमिक स्वास्थ्य केन्द्रन पर संविदा के आधार पर बहाल कइल गइल बा.\nआाजमगढ़ में अपहरण भइल दू गो बचवन के छोड़वा लिहलसि पुलिस\nआज़मगढ़, 25 मार्च (वार्ता). आजमगढ़ में पांच दिन पहिले अपहृत भइल दू गो बचवन के पुलिस अतवार का दिने सकुशल बरामद क लिहलसि आ अपहरण करे वाला बदमाश के गिरफ्तारो क लिहलसि. 20 मार्च का दिने गंभीरपुर इलाका के सिघड़ा गांव के फौजदार के दू गो बचवन – चार बरीस के सूरज आ आठ बरीस के राज – के गांवे के राजकिशोर अपहरण क लिहलसि आ दुनु से भीख मंगवावे ला मध्य प्रदेश के जबलपुर ले गइल रहुवे. संर्विलांस से पुलिस के जानकारी मिलल त जबलपुर पुलिस का मदद से ओकरा के खोजाए लागल. पावते राजकिशोर बचवन के अलग अलग टीसन प छोड़ि के आजमगढ़ वापस आ गइल. अब ऊ पुलिस का गिरफ्त में बा.\nपाकिस्तान से रुपिया ले के हिन्दुस्तान में गड़बड़ी पसारे का आरोप में दस जने गिरफ्तार\nलखनऊ 25 मार्च (वार्ता) पाकिस्तान से आतंकी संगठन लश्कर-ए-तैय्यबा का जरिये रुपिया ले के देश में विरोधी गतिविधियन में लागल देशद्रोहियन के मदद करे का आरोप में शुक का दिने पुलिस दस जने के गोरखपुर, लखनऊ, प्रतापगढ़, आ रीवा से गिरफ्तार क लिहले बियाय एहनी का लगे से 42 लाख रुपिया, बहुते एटीएम कार्ड, छह गो स्वैप मशीन, मैगनेटिक कार्ड रीडर, तीन गो लैपटाप, मोबाइल फोन, एगो पिस्टल, आ कईएक बैंकन के बहुते पासबुक आ चेकबुक बरामद भइल बा.\nमऊ में करंट लगला से महिला के मौत\nमऊ, 25 मार्च (वार्ता). मऊ के हलधरपुर इलाका में मुबारकपुर गांव के ममता देवी (35) रामनवमी के पूजा करे घर के बाहर निकलली त दरवाजा का बाहरे टूट के गिरल हाई वोल्टेज तार से छुआ गइली आ ओहिजे उनुकर मौत हो गइल. उनुकर पति के पहुलहीं मौत हो चुकल रहे आ आ परिवार में अपना सास आ तीन गो बचवन के उहे अकेला सहारा रहली.\nइलाहाबाद में अधिवक्ता के मुनीम के गोली मार के कार आ मोबाइल लूट लिहले सँ\nइलाहाबाद, 25 मार्च (वार्ता). इलाहाबाद के सौरांव इलाका में फैजाबाद के रौनाई इलाका के गुडवा के रहे वाला सुनील दुबे शनिचर का साँझ कार से फैजाबाद जात रहलन. सौरांव इलाका में प्रतापगढ़ मार्ग पर मोटरसाइकिल सवार चार गो बदमाश उनुका के ओवर टेक क के रोकले सँ आ सुनील के गोली मार दिहले सँ. ओकरा बाद घवाहिल सुनील के कार आ मोबाइल लूटके फरार हो गइले सँ. सुनील इलाहाबाद के एगो वकील किहाँ मुनीम के काम करत रहलें.\nTags: अयोध्या, आजमगढ, इलाहाबाद, कुशीनगर, गोरखपुर, जौनपुर, बस्ती, मऊ, सौनभद्र


रामाकांत प्रसाद के जलवा – Anjoria\nसिनेमा भोजपुरी के सुपरहिट निर्देशक रामाकांत प्रसाद के हालिया प्रदर्शित फिलिम ‘तू ही तो मेरी जान है राधा’ के जलवा बिहार में सगरो चलत बा सगरी सिनेमाघर में शानदार कलेक्शन बिटोरलसि ई फिलिम आ दुसरको हफ्ता में निकहा बिजनेस करत बिया. भोजपुरी परदा पर ‘लागल रहा ए राजा जी, दीवाना, दाग, दिलजले, जान तेरे नाम’ जइसन फिलिम देबेवाला रामाकांत प्रसाद के ई लगातार 11वीं सुपरहिट फिलिम हवे. एहमें एक्शन स्टार विराज भट्ट, अंजनी सिंह, गोलू आ तनुश्री मुख्य किरदार में बाड़ें. दर्शकन के एह फिलिम के प्रस्तुतिकरण आ निर्देशन बहुते नीक लागल बा. भोजपुरिया नवही एकरा के भोजपुरिया आशिकी के नाम दे दिहले बाड़ें.\nएह फिलिम के संगीतो रामाकांत प्रसाद के बाकी फिलिमने का तरह हिट बा. आदिशक्ति इंटरटेन्मेंट, नवभ्यु मल्टीमीडिया, कुमारी माई मूवीज के परोसल एह फिलिम के निर्माण श्रीमती चन्द्रावती प्रोडक्शन्स, इन्द्रा फिल्मस के बैनर में रामाकांत प्रसाद, ब्रजेश सिंह आ संजय सिंह राजपूत कइले बाड़न.\nअपना एह फिलिम के सफलता से रामाकांत बेहद खुश बाड़न.


धिरऽवली, चेतवली आ कि धीरज धरऽवली – बतंगड़ 77 – Anjoria\nमार्च 16, 2018 चेतवली आ कि धीरज धरऽवली - बतंगड़, धिरऽवली\nपिछला दिने एगो टीवी प्रोग्राम में बोलत मल्लिका ए कांग्रेस कहली कि बरीस 2019 के चुनाव में उनुका गोल के फेरु वापसी होखी. आ तबे से हम उलझन में बानी कि ई कहि के ऊ धिरऽवली कि चेलऽवली. आ कि अपना पीडियन के धीरत धरावल चहली कि अगिला लोकसभा चुनाव में कांग्रेस के फेरु से सत्ता में वापसी हो जाई. चूकि हम ओह कार्यक्रम के लाइव ना देख पवलीं से हम उनुका बात के टोन आ लहजा ना जान पवनी. कवनो बाति के मतलब कई बेर ओकरा कहे के लहजा से साफ हो पावेला. खैर ऊ जवन कहे चहले होखसु ले दे के बतिया के लब्बो लुआब त इहे बा कि मोदी सरकार के दिन पूरा हो चलल बा आ यूपीए के जमाना फेरु लवटे वाला बा. गाछे कटहर ओठे तेल के कहाउत अइसहीं ना कहल जाला. कई बेर लोग सपने के हकीकत मान बइठेला आ ओही हिसाब से आपन आचरण करे लागेला. चलीं थोड़िका देर ला मान लीहल जाव कि मोदी के हार होखे जा रहल बा अगिला चुनाव में. त फेरु पीएम के बनी ? पूरब से ममता जी छरपत बाड़ी त दक्खिन से के सी आर. दक्खिने के स्टालिन अबहीं खुल के मैदान में नइखन आइल बाकिर लार त उनुको टपकत होखी, पाकल आम अब टपकल कि तब टपकल का आस में. पोसुआ मीडिया के लाख कोशिश का बावजूद बबुआ के स्मार्ट भा तेज तर्रार बनावे में सफलता हाथ नइखे लागत. पोसुआ मीडिया एहु चलते परेशान बा कि सोशल मीडिया ओकरा जान का पाछे लाग गइल बा. एगो त पेट पर लाग गइल बा दोसरे कुंकिआइलो पर रोक लाग गइल बा. आ सोशल मीडिया के एगो खासियत इहो बा कि ओकरा पर गप के घोड़ा तेजी से दउड़ेला. पता ना साँच कि झूठ एगो पोस्ट इहो देखनी कि टीवी पैनल पर चलत बहस में केहू सलाह दीहल कि राहुल के राजनीति से सन्यास ले लेबे के चाहीं काहें कि एहिजा के राजनीति उनुका बेंवत से बहरी के बा. अतना सुनते भाजपा के बोलतुआ भड़क गइलय कहलसि कि ई कइसे हो सकेला ? अबहीं दू गो राज्य के चुनाव होखल बाकी बा ! ओकरा कहला के मतलब इहे रहल कि कर्नाटक आ पश्चिम बंगाल के चुनाव में राहुल के प्रचार का भरोसे बहुते कुछ सोच के रखला बिया भाजपा. आ पता ना इहो साँच ह कि झूठ. बाकिर सुने में आवत बा कि कर्नाटक के सिद्धारमैया नइखन चाहत कि राहुल कर्नाटक में चुनाव प्रचार करे उतरसु. आ भाजपा एह बाति पर उनुका खिलाफ बिया. ओकर कहना बा कि चुनाव में राहुल प्रचार करे ना उतरिहें, ई ना होखे दीहल जाई. जब ई बतंगड़ लिखत बानी राहुल बाबा सिंगापुर के दौरा पर बाड़ें आ ओहिजा से छन छन के जवन खबर आ रहल बा ओहले लागत बा कि बहुते देशप्रेमी लोग चाहत बा कि राहुल के विदेश दौरा पर रोक लगा देबे के चाहीं. आखिर देश के अतना बड़हन नेता के अतना शानदार बेइज्जति कइसे बरदाश्त कइल जा सकेला. राहुल के बयानबाजी से उनुका रफू मास्टरन के परेशानी सहजे समुझल जा सकेला. दिक्कत इहो बा कि बबुए का भरोसे मल्लिका ए कांग्रेस ऊ बयान दिहले रही कि 2019 का चुनाव में उनुकर गोल के वापसी होखे जा रहल बा. के लड़ी मोदी आ उनुका राजग से ? अगर गठबन्हन, महागठबन्हन, भा सुपर गठबन्हन बनिओ गइल त ओकर नेता के रही ? आ अगर राहुले रहीहें मोदी का सोझा त एह लड़ाई में राहुल के सिपाहसालार बने ला के तइयार होखी. रउरो सोचीं कि रउरा के धिरावल जात बा कि रिगावल.


Mithila s Makhana isatreasure of health and taste Bhojpuri में पढ़ें- सेहत आ सवाद के खजाना मिथिला के मखाना– News18 Hindi\nमिथिला में पैदा होखे वाला एगो अइसन फल बा,जवना के शोहरत के डंका देश-दुनिया में बाजेला आ ऊ अनमोल खाद्य पदार्थ हऽ-मिथिला के मखाना. जइसे दोसरा इलाका में पानी के सिंघाड़ा होला, ओइसहीं मिथिला के पोखरा में जलीय उत्पाद होला मखाना. उहां के जलवायु एकरा खेती खातिर हर तरह से माकूल होला.\nओइसे त अपना देश के तमाम लोकभाषा आ बोलियन के एक-दोसरा का संगें सुभाविक जुड़ाव रहेला, बाकिर भोजपुरी आ मैथिली में जवन नेह-नाता के गहिराई आउर प्रगाढ़ता रहल बा, ऊ दीगर लोकभाषा से किछु अलग किसिम के बा.\nतबे नू दिल्ली में एके संस्थान मैथिली-भोजपुरी अकादमी में दूनों भाषा के विकास आ बढ़ंती के रचनात्मक काम एके संगें होत आ रहल बा. अकादमी के पत्रिका 'परिछन' के प्रकाशन एने स्थगित बा, बाकिर ओमें मैथिली आ भोजपुरी के दमदार रचना एके साथे छपत रहली स.\nनामी-गिरामी लोकगायिका पद्मश्री डॉ. शारदा सिन्हा के जनमभूइं रहल मिथिला में आ मातृभाषा रहे मैथिली, बाकिर उहांके प्रसिद्धि मिलल भोजपुरी के लोकगायिका का रूप में. शारदा जी के कहनामो होला-मैथिली हमार माई हऽ आ भोजपुरी मउसी. ई कहाउत मशहूर ह कि मुओ माई, जिओ मउसी. बाकिर हमनीं के त ई सोच होखे के चाहीं कि माई,मउसी, चाची, ताई-सभ जिओ.सभ भारतीय भाषा फुला स,फरऽ स आ लोकसंस्कृति के खूबसूरती-बढ़ंती बरकरार रहे. बहरहाल, बात मिथिला के होत रहे आ मैथिली ले पहुंचि गइल. दरअसल भषे नू ओह अंचल के सांस्कृतिक पहिचान होला. जनकवि विद्यापति के मिथिला आपन कई गो खूबियन के कारन जानल जाला. मिथिला के परान दरभंगा कबो द्वारबंग का नांव से जानल जात रहे, काहेंकि बंगाल के द्वार ह ई आ बांग्ला संस्कृति के असर इहां अक्सर देखे के मिलेला. मेहमान के स्वागत-सत्कार सउंसे मिथिला में देखते बनेला. बंगाल के रसगुल्ला मिथिलो में खूब खाइल-खिआवल जाला. शादी-बिआह आ दोसर परोजन में आखिरी आइटम होला ठूसि-ठूसिके बरिआरी रसगुल्ला खिआवल.\nमेहमान नवाजी के आलम ई होला कि अतिथि के जब ले पेट खराब ना हो जाउ,तब ले ई ना मानल जाला कि ठीक से अतिथि-सत्कार भइल. सांच पूछीं त खाए-खिआवे में मिथिला के जवाब नइखे. मिथिला के मैथिल (मिथिलावासी) के रहन-सहन आ खानपान के खास अंदाज होला.चार गो चीजु मिथिला के पुरान पहिचान मानल गइल बा- पोखर, पान, माछ, मखान.\nमिथिला के पहिचान पुराना\nपोखर-पान आ माछ-मखाना!\nमिथिला के पहिल निशानी होला उहां के पोखरा. ई पोखरा बहुतायत में मिली. ई कहल कि मिथिला के आन-बान-शान ह पोखरा, कवनो अतिशयोक्ति ना होई. दोसर खूबी ई हऽ कि हरेक मिथिलावासी पान-परेमी होला. मरद-मेहरारू-सभे पान के सौखीन होलन आ घरे-घरे पान आ पनबट्टा जरूर लउकी.उहवां बड़ा नेह-छोह से खुदे पान लगाके मेहमान के सेवा में हाजिर कइल जाला.\nमिथिला के लोग मछरी के सौखीन होलन. जइसे बंगाली लोग मछरी के बेगर खानपान के व्यंजन अधूरा मानल जाला, ओइसहीं मिथिला के हर जाति-बिरादरी में समान रूप से मछरी के सेवन कइल जाला. इहां तक कि पूजा-पाठ आ धार्मिक अनुष्ठानो में मछरी खाए-खिआवे के महातम होला. अपना पोखरा में पोसल मछरी के पसंदीदा व्यंजन मानल जाला.\nबाकिर एह सभसे अलग मिथिला में पैदा होखे वाला एगो अइसन फल बा,जवना के शोहरत के डंका देश-दुनिया में बाजेला आ ऊ अनमोल खाद्य पदार्थ हऽ-मिथिला के मखाना. जइसे दोसरा इलाका में पानी के सिंघाड़ा होला, ओइसहीं मिथिला के पोखरा में जलीय उत्पाद होला मखाना. उहां के जलवायु एकरा खेती खातिर हर तरह से माकूल होला. एही से उहां के ताल-तलैया, पोखरा,झील भा दलदली पानी के ठहराव में मखाना के उपज होला आ ई पोषक तत्वन से अइसन भरल-पुरल होला कि देश-विदेश में एकर भरपूर खपत होला.\nआजु जब किसिम-किसिम के रोग-बियाधि के बोलबाला बा आ शरीर के प्रतिरोधक ताकत बढ़ावे के बात बढ़ि-चढ़िके होत बा, सभ गुन आगर मखाना के सहजे इयाद हो आवत बा. एकरा सवादो के विविध रूप बा. जदी मिठास पावे के होखे, त मखाना के दूध में खीर बनाईं. चूंकि एके अनाज ना,फल मानल जाला, एह से बरत-तेवहार भा अनुष्ठान में भुखलो पर ई खीर खाइल जा सकेला. अगर लैनू(मक्खन) में मखाना के भूंजिके सूप(पेय) का संगें एकर इस्तेमाल करीं, त ई ना खाली जायका बढ़ाई, बलुक पौष्टिकता के भरपाइओ करी.\nचिनिया बादाम, सरिसो आ मसाला-नून का संगें पीसिके मखाना के चटनी बनावल जाला. सिरिफ सवादे खातिर ना,मखाना के इस्तेमाल रामबान औषधियो का रूप में कइल जाला. मखाना में कैल्शियम के मात्रा खूब पावल जाला, एसे वातरोग-गठिया, जोड़ के दरद में ई लाभकारी होला. एंटीऑक्सीडेंट के खूबी के वजह से ई भोजन पचावे में अगहर भूमिका निबाहेला. एस्ट्रीजन के गुन के चलते दस्त(लूज मोशन) से निजात मिलेला. ओहू से खास बात ई बा कि मखाना स्प्लीन के डिटाक्सीफाई कऽ देला आ किडनी के मजबूती दिअवावे में एकर भूमिका भुलाइल ना जा सके.\nमौजूदा दौर में दिमागी तनाव का चलते जनमानस नींन ना आवे,चिनिया रोग (डाइबिटीज)आ दिल के बेमारियो से पीड़ित बा. मखाना के सेवन से एह किसिम के रोग ना होखे पावे. अगर मखाना के महज चार गो दाना सबेरे उठिके खाली पेट खा लिहल जाउ, त चिनिया रोग (सुगर) से सहजे मुकुती मिलि जाई. मखाना के नियमित सेवन से दिल के दौरा परे के खतरा कम हो जाला. ई भोजन पचावे में पाचको के काम करेला. जदी मानसिक तनाव से परेशान होईं आ नींन ना आवत होखे, त रात में सूते के पहिले गरम दूध में मखाना डालि के पी जाईं. रोज ई सिलसिला जारी रखला से भरपूर नींन लागी आ दिमागी तनाव-दबाव से छुटकारा मिलि जाई. खउलत दूध में मखाना का संगें किशमिश आ बादाम के सेवन से शरीर के प्रतिरोधक क्षमता बनल रही.\nमिथिला के पोखरा में जलीय उत्पाद मखाना के आमद मनई के जिनिगी के मीठ, नमकीन, खटतुरुस रंग भरे का गरज से भइल रहे आ आजुओ ई कुदरत के एगो अनमोल तोहफा से कम नइखे. जरूरत एह बात के बा कि पच्छिम के अंधानुकरण करेवाला आधुनिक समाज मखाना के 'घर के मुर्गी दाल बरोबर' मत बूझे आ प्रकृति के एह सवदगर सेहतमंद वरदान के अपनाके जिनिगी में खुशहाली ले आवे आउर रोग-बियाधि से दूर रहिके निरोगी काया पावे में कामयाबी हासिल करे. (भगवती प्रसाद द्विवेदी वरिष्ठ साहित्यकार हैं. यह उनके निजी विचार हैं.)


पारम्परिक भोजपुरी छट पूजा लोक गीत. डॉ ज्योति सिन्हा - हमारा जौनपुर हमारा गौरव हमारी पहचान पारम्परिक भोजपुरी छट पूजा लोक गीत. डॉ ज्योति सिन्हा - हमारा जौनपुर हमारा गौरव हमारी पहचान\nHome > poetry > पारम्परिक भोजपुरी छट पूजा लोक गीत. डॉ ज्योति सिन्हा\nकविताकोश kavitakosh poetry\nपारम्परिक भोजपुरी छट पूजा लोक गीत. डॉ ज्योति सिन्हा\nPosted by एस एम् मासूम at 8:07 am\nItem Reviewed: पारम्परिक भोजपुरी छट पूजा लोक गीत. डॉ ज्योति सिन्हा Rating:5Reviewed By: एस एम् मासूम\nतरुण मित्र अखबार के टीवी चैनल पे हमारा जौनपुर के स...\nकम समय में अधिक कमाई का दूसरा नाम बनी मशरूम की खेती|\nविश्व की सबसे बड़ी नेवार प्रजाति की मूली जौनपुर की ...\nकार्तिक पूर्णिमा में देव दिवाली पे काशी नगरी के स...\nजलालपुर का पुल जौनपुर के शाही पुल से पुराना है |\nवरिष्ट पत्रकार राजेश श्रीवास्तव द्वारा प्रस्तुत एस...\nज्योति पर्व दीपावली की झलकी |\nशाहगंज जौनपुर का ऐतिहासिक भरत मिलाप 2018 | पूरा ती...\nमुग़ल काल की बारादरी या कुलीच खान के मकबरे के रहस्य |


January 2016 – Page3– टटका खबर\nबलिया में मवेशी एम्बुलेंस\nबलिया के सांसद (भाजपा) भरत सिंह अतवार का दिने जिला के मवेशी एम्बुलेंस के सौगात दिहलन. ई एम्बुलेंस सोनबरसा मवेशी अस्पताल पर मौजूद रही. एकर सेवा खातिर कवनो भाड़ ना लीहल जाई. एह मौका पर जिला मवेशी चिकित्साधिकारी बतवलन कि सोनबरसा आ लालगंज पर मवेशी डाक्टर के पोस्टिंग क दीहल गइल बा.\nयूपी में चलावल जाई लोहिया जनता बस\nराज्य सरकार तय कइले बिया कि यूपी के सात गो महानगरन में लोहिया जनता बस सेवा के नाम से मिनी बस चलावल जाई. इह सेवा खातिर 237 गो बसन के इस्तेमाल होखी आ इकरा खातिर चौवन करोड़ सात लाख रूपिया खरच के मंजूरी दे दीहल गइल बा. इह महानगरन में योजना सफल रहल त दोसरो\nब्लाक प्रमुखन के चुनाव 28 जनवरी का दिने\nयूपी राज्य निर्वाचन आयोग ब्लाक प्रमुख पद के चुनाव करावे के प्रस्ताव पंचायती राज विभाग के भेज दीहले बावे. अब पंचायती राज विभाग एह बारे में अधिसूचना जल्दिये जारी करी. यूपी के चौहत्तर जिलन में 819 गो ब्लाकन के प्रमुख पद खातिर राज्य निर्वाचन आयोग का तरफ से अधिसूचना 18 जनवरी के जारी होखी. ओकरा\nमाघ मेला खातिर प्रयाग टीसन पर ट्रेनन के ठहराव\nइलाहाबाद के प्रयाग टीसन पर माघ मेला का दौरान 25 जनवरी से चार गो प्रमुख रेलगाड़ियन के ठहराव बना दीहल गइल बा. एह रेल गाड़ियन के नाम बा – कामायनी एक्सप्रेस, साकेत एक्सप्रेस, गोदान एक्सप्रेस अउर सारनाथ एक्सप्रेस.\nभाई साहब ना लागी बाकिर लागल त फायदे फायदा\nमोबाइल आ फोन सेवा देबे वाली कंपनी बीएसएनएल के सेवा अतना परेशान क देला कि लोग कह देला कि BSNL माने भाई साहब ना लागी. बाकिर एह कंपनी के सेवा देश के हर इलाका में मौजूद बा आ एहीसे एकर गाहको भरपूर बाड़ें. हालही में नया गाहक बनावे ला कंपनी का तरफ से अपना नया\nपटना मेट्रो के योजना के मान लिहलसि वित्त विभाग\nबिहार के राजधानी पटना में मेट्रो के प्रस्तावित योजना के बिहार के वित्त विभाग मंजूरी दे दिहलसि. अब एकरा के कैबिनेट के बैठक में राखत जाई आ ओहिजा से मंजूरी मिलला का बाद एह योजना के केन्द्र का लगे भेजत जाई. पटना मेट्रो पर करीब तीस हजार करोड़ खरचा होखे के हिसाब लगावल गइल बा.\nदसवां सिख गुरु गुरु गोविन्द सिंहजी के 349वां प्रकाशोत्सव आजु\nसिख धर्म के दसवां गुरू गुरूगोविंद सिंहजी महाराज के 349वां प्रकाशोत्सव के मुख्य समारोह आजु पटना साहिब के हरमंदिर साहिब गुरूद्वारा के तख्त साहिब में होखत बा. एह समारोह में शामिल होखे ला देश विदेश से बहुते श्रद्धालु पटना पहुंचत बाड़ें. आकाशवाणी के पटना केन्द्र से एकर सीधा प्रसारण कइल जा रहल बा.\nस्वर्ण बॉण्ड योजना अगिला हप्ता पांच दिन ला\nसोना के खपत आ मांग कम करे खातिर शुरु कइल स्वर्ण बॉण्ड योजना अगिला हप्ता पांच दिन ला खोलल जाई. पिछला बेर एहमें लोग 246 करोड़ रुपिया लगवले रहुवे. एह योजना में हर आदमी आधा किलो सोना के दाम के बरोबर रुपिया पाँच से सात बरीस खातिर लगा सकी. एह में रुपिया लगावे खातिर 18\nमोकामा पुल 17 तारीख के बन्द रही\nपटना के बेगूसराय से जोड़े वाला मोकामा पुल राजेन्द्र सेतु के सड़क मार्ग पर मरम्मत के काम का चलते 17 जनवरी के सगरी गाड़ियन ला बंद रही. बाकिर बेगूसराय के जिलाधिकारी के कहना बा कि सिमरिया घाट ओर जाए वाला गाड़ियन पर कवनो रोक ना रही.\nगया से हज के उड़ान4अगस्त से\nबिहार के हज यात्रियल तो हज यात्रा के उड़ान चार अगस्त से शुरू होखी आ हाजी लोग गया से सीधे मदीना जा सकी. लवटान जेद्दा से होखी. बिहार के अल्पसंख्यक कल्याण मंत्री अब्दुल गफूर काल्हु पटना के हज भवन से हज यात्रियल के दरखास्त जमा करावे के अभियान के शुरूआत करवलन. बतनलव कि आठ फरवरी\nखिचड़ी 15 जनवरी के\nकाशी के विद्वान पंडितन का बीच एह बात पर एका हो गइल बा कि खिचड़ी 15 जनवरी के मनावल जाई. पिछला कुछेक साल से एह बारे में एका ना बन पावत रहे जवना चलते कतहीं 14 के त कतहीं 15 तारीख के खिचड़ी मनावत रहे लोग आ एह चलते विद्वत समाज के किरकिरी होखत रहुवे.


फेर इतिहास दोहराई सुर संग्राम : ग्रांड फिनाले के होस्टिंग रविकिशन करीहें – Anjoria\nअक्टूबर 12, 2010 दामिनी, महुआ टीवी, रविकिशन, सुर संग्राम\nपर साल अपना शो सुरसंग्राम से भोजपुरी के लोकप्रिय मनोरंजन चैनल महुआ एगो इतिहास रचले रहुवे जब लाखो दर्शकन का मौजूदगी में भोजपुरी के सदाबहार सुपर स्टार रवि किशन के संचालन में संपन्न भइल एह शो के टीआरपी का चलते क्षेत्रीय चैनल महुआ दोसरा चैनलन का बरोबरी में गिनाये लागल.\nसुर संग्राम के लोकप्रियता के एगो बड़हन कारण रहे शो के होस्ट रवि किशन के कुशल संचालन. सुर संग्राम सीजन एक में आखिर का दस एपिसोड में बतौर एंकर शामिल भइल रवि किशन का चलते शो के टीआरपी में बढ़ोतरी शुरू हो गइल रहे. एकर सबले बड़ उदाहरण त इहे बा की तीन नवम्बर २००९ के प्रसारित भइल एपिसोड, जवना के रविकिशन होस्ट कइले रहले, के टीआरपी एक दिन पहिले के एपिसोड से तीन गुना रहुवे.\nअबकियो सुर संग्राम अपना शबाब पर बा एक बेर फेर रविकिशन एकर कमान थाम लिहले बाड़न. अबकियो के आखिरी कुछ एपिसोड आ अट्ठारह दिसंबर को पटना के गांधी मैदान में होखे वाला ग्रांड फिनाले खातिर रवि किशन को बतौर एंकर नेवतल गइल बा. रवि किशन एह नेवता के सकार लिहले बाड़न.\nअबही त रवि किशन शो में जज का भूमिका में बाड़े आ उनकर उदघोष “अद्भूत अद्भूतम अद्भूतास” उत्तर प्रदेश आ बिहार में बहुते लोकप्रिय हो गइल बा. अब देखे के ई बा कि सुर संग्राम सीजन एक के टीआरपी के सीजन दू मात दे पावत बा कि ना.\nभोजपुरी फिल्म के शूटिंग बैंकाक में


टटका खबर (शुक, 25 सितंबर 2015) – टटका खबर\nहज करे सऊदी अरब गइल दुनिया के अनेक देश के लोग के दू गो झुण्ड शैतान के पहिले ढेला मारे के रस्म पूरा करे का आपाधापी में एक दुसरा के कचारत बढ़े लागल. एह चलते भइल भगदड़ में 717 गो हाजियन के मौत हो गइल आ 860 से अधिका लोग घवाहिल हो गइल. एहमें भारतो के कुछ लोग बाड़ें.\nआजु मुसलमानन लोग कुरबानी के पर्व ईद-उल-अजहा बकरीद मनाई. हर जगहा के ईदगाह आ मस्जिदन में बकरीद के नमाज अदा कइल जाई. एह पर्व पर शांति बनवले राखे खातिर हर जगहा पुलिस के चौकस रहे के कहल गइल बा.\nबिहार विधानसभा चुनाव पर करावल गइल एगो नयका सर्वे में बतावल गइल बा कि काँटा के टक्कर में अब एनडीए आगे निकल गइल बावे. पहिले एही कंपनी के सर्वे में महागठबन्हन के आगे बतावल गइल रहुवे बाकिर चुनाव नियराते एहमें बदलाव होखे लागल बा. एनडीए के वोट प्रतिशतो महागठबन्हन से अधिका हो गइल बा आ अगर ई बढ़त जारी रहल त एनडीए के शानदार जीत हो सकेला.\nबिहार विधानसभा चुनाव के पहिला दौर के चुनाव खातिर दायर परचा में से 24 गो परचा खारिज हो गइल बा. अब ई लोग काल्हु शनिचर ले आपन नाम वापिस ले सकी आ जे बाची ओह लोग के बीच में 12 अक्टूबर के वोट करावल जाई. एह दौर के चुनाव में समस्‍तीपुर, बेगुसराय, खगडि़या, भागलपुर, बांका, मुंगेर, लखीसराय, शेखपुरा, नवादा आ जमुई जिला के सीट शामिल बाड़ी सँ.\nबिहार चुनाव के दुसरका दौर खातिर परचा दाखिल करे के काम चालू बा आ बियफे का दिने 48 लोग आपन परचा दाखिल कइल. अबले 110 जने आपन परचा दाखिल कर चुकल बाड़ें. एह दौर में 32 गो सीट ला 16 अक्टूबर के चुनाव करावल जाई. 28 सितंबर ले परचा दाखिल हो सकेला.\nपश्चिम चंपारण जिला से नौतन के जदयू विधायक मनोरमा प्रसाद के टिकट कटला से नाराज लोग मुख्यमंत्री नीतीश कुमार के खिलाफ प्रदर्शन कइले. राजद के एगो नेता दुर्गा प्रसाद भाजपा में शामिल हो गइले काहें कि राजद में परिवारवाद चलत बा. जेल में बंद जदयू विधायक सुनील पाण्डे इस्तीफा दे दिहलन आ उनकर पत्नी गीता पांडेय तरारी विधान सभा क्षेत्र से चुनाव लड़े के एलान कइली. जदयू विधायक छोटे लाल राय पार्टी से इस्तीफा दे दिहलन. ओने भाजपा सांसद छेदी पासवान के बेटा रवि पासवान समाजवादी पार्टी में शामिल हो गइलन.\nमुजफ्फरनगर दंगा के जाँच करे वाला आयोग के रपट में कुछ लोकल नेता लोग के हिंसा भड़कावे के दोषी बतावल गइल बा. एह दंगा में नाहियो त साठ लोग के मौत भइल रहे आ करीब पचास हजार लोग बेघर हो गइल रहुवे. सपा आ भाजपा दुनू के नेता लोग के एहमें आरोपी बतावल गइल बा.\nयूपी में जिला पंचायत आ ब्लाॅक पंचायत का साथही ग्राम पंचायतो के चुनाव करा लेबे खातिर लगावल याचिका के इलाहाबाद उच्‍च न्‍यायालय खारिज कर दिहलसि.\nगोण्डा में गणेश प्रतिमा विसर्जन करे जात लोग पर भइल पथराव का बाद ओहिजा कड़ा निगरानी राखल जात बा. तीन गो सिपाहियन के लापरवाही का खातिर निलंबित कर दीहल गइल बा. नगर में धारा एक सौ चौवालिस लगा दीहल गइल बा. शहर के सगरी स्कूल कालेज के बंद कर दीहल बा.\nचन्दौली जिला में भइल सेना बहाली रैली में 4843 अभ्यर्थियन के सफलता मिलल बा. शारीरिक परीक्षा में सफल एह लोग के अब 29 नवंबर का दिने वाराणसी के छावनी परिसर में लिखित परीक्षा देबे के बा जवना के बाद सफल लोग के बहाली क लीहल जाई.\nअमरिका यात्रा का दौरान प्रधानमंत्री नरेन्‍द्र मोदी न्‍यूयार्क में अपना कार्यक्रम के शुरूआत वित्‍तीय क्षेत्र के दिग्‍गजन संगे गोलमेज बइठक से कइलन. एहमें पन्द्रह गो बड़की कंपनियन के सीईओ मौजूद रहलें. बाद में बांग्‍लादेश के प्रधानमंत्री शेख हसीना आ गुयाना के राष्‍ट्रपति डेविड ग्रैंजर से मिलले आ मीडिया टेक्‍नोलॉजी एंड कम्‍युनिकेशन्‍स के ग्रोथ स्‍टोरी फॉर इंडिया विषय पर गोलमेज सम्‍मेलन में शामिल भइलें. रात्रिभोज पर 45 गो प्रमुख कारोबारियन से बात कइलें.\nअपना मेहरारू के मारे पीटे आ ओकरा पर अत्याचार करे के आरोपी आआपा विधायक सोमनाथ भारती के जमानत याचिका पर सुप्रीम कोर्ट सोमार का दिने सुनवाई करी. सोमनाथ भारती गिरफ्तारी का डर से फरार बाड़ें आ अदालत से निहोरा कइले बाड़े कि जबले उनका याचिका पर सुनवाई नइखे कर लीहल जात तबले उनुका के गिरफ्तार मत कइल जाव. उच्‍च न्यायालय उनुका जमानत याचिका के खारिज कर चुकल बा.\nसी.बी.आई. व्‍यापम घोटाला के जाँच का क्रम में उत्‍तर प्रदेश आ मध्‍य प्रदेश में चालीस जगहा छापा मरलसि आ दू दर्जन से अधिका आरोपियन के घर आ कार्यालयन के छानबीन कइलसि.\nमुंबई के सिलसिलेवार बम धमाका काण्ड में शामिल संजय दत्त के माफी यादिका महाराष्‍ट्र के राज्‍यपाल सी विद्यासागर राव खारिज कर दिहले बाड़न. संजय दत्त का तरफ से ई याचिका सुप्रीम कोर्ट के न्‍यायाधीश रहल मार्कंडेय काटजू लगवले रहलन.\nनेपाल के नयका संविधान के विरोध करत मधेसी मूल के लोग से बात करे ला नेपाल सरकार राजी हो गइल बिया आ ओह इलाका से अपना सेनो के हटावे पर सहमत हो गइल बिया बशर्ते मधेसी लोग शांति से विरोध करसु.\nभारतीय क्रिकेट टीम के कप्तान रहल सौरव गांगुली के क्रिकेट बोर्ड ऑफ़ बंगाल के अध्यक्ष बनावे के एलान पश्चिम बंगाल के मुख्यमंत्री ममता बनर्जी कइली सौरव गांगुली के एह पद ला निर्विरोध चुनल गइल बा आ बी.सी.सी.आई. के अध्यक्ष रहल स्व. जगमोहन डालमिया के बेटा अभिषेक डालमिया के संयुक्त सचिव बनावल गइल बा.\nनासिक के त्र्यम्‍बकेश्‍वर कुंभ में श्रद्धालु आखिरी शाही स्‍नान परवनी के एक दिन पहिलहीं से पवित्र गोदावरी में डुबकी लगावल शुरू क दिहले बावे. शुक का दिने पांच छह लाख लोग त्र्यम्‍बकेश्‍वर पहुंचे वाला बा.\nकुछ दिन पहिले लद्दाख क्षेत्र में चीन के बनावल ढांचा के भारतीय सेना के जवान हटा दिहले रहले. एह पर चीन के कहना बा कि भारत सीमावर्ती इलाका के स्थिरता बनवले राखे खातिक कवनो ‘एकतरफा कार्रवाई’ मत करे. ओकर कहना बा कि एह तरह के काम दुनू देश का बीचे भइल समझौता आ सहमति के भावना के हिसाब से सही नइखे.\nसुप्रीम कोर्ट के कहना बा कि उमिर कैद उमिर भर ला होला 14 बरीस खातिर ना होला. उमिर कैद वाला के पूरा जिनिगी जेले में काटे के पड़ी. कहलसि कि एक तरफ त आन्दोलन होखत बा कि फांसी के सजा हटा दीहल जाव आ ओकरा बदले उमिर कैद दीहल जाव आ दोसरा तरफ उमिरो कैद लेके मोल तोल कइल जात बा.\nव्यापम घोटाला के जांच करे दिल्ली से ग्वालियर जात सीबीआई के डिप्टी एसपी बिन्दुशेखर झा बियफे का सबेरे झांसी टीसन के पब्लिक ब्रिज पर गिरल मिलले. उनुका ब्रेन हैमरेज हो गइल बा आ उनुका के ग्वालियर खातिर रेफर क दीहल गइल.\nTags: News in Bhojpuri, खबर भोजपुरी में, टटका खबर, नरेन्द्र मोदी, बिहार विधान सभा चुनाव, मक्का


राशिफल : चैत्र (चइत) शुक्लपक्ष २०६६ – Anjoria\nमार्च 18, 2010 राशिफल\nFortnightly Astrological predictions.(मंगल १६ मार्च २०१० से मंगल ३० मार्च २०१० तक)\nपक्ष में कारक ग्रह गुरु चन्द्रमा आ मंगल बनल रहिहें.\nपक्ष में बुध के राशि परिवर्तन २९ मार्च के आ शुक्र के २८ मार्च के होरहल बा. नया सम्वत के राजा मंगल आ मंत्री बुध बाड़े.\nसंतान पक्ष के तरफ से सावधानी बरतीं. फौजदारी वकीलन के लाभ. दुर्घटना से सावधान रहे के जरुरत. स्वास्थ के प्रति सचेत रहला के काम बा. मगलवार के ब्रत करीं, हनुमान भक्ति आ मूंगा धारण करीं लाभ होखी.\nशुक्र महाराज सुरुज से पीड़ित बाड़े से तनिका सावधानी के जरुरत. पत्नी से अनबन के संकेत. राशि परिवर्तन के बाद तनिका बदलाव आई लेकिन निश्चिन्तता से बचे के जरुरत बा. माता रानी क ध्यान से लाभ होखी.\nराशि परिवर्तन के बाद स्थिति में परिवर्तन होखी. धन आवे के रास्ता खुली आ बात से खाये वालन खातिर तनिक बढ़िया रही. स्वास्थ के प्रति सचेत रहला के काम बा. बुध के जाप आ पन्ना पहिनला से लाभ होखी.\nनया काम करे से बचीं. विद्यार्थी लोग सावधान रहे. माता पिता खातिर संतान पक्ष बढ़िया रही. तरल आ ठंडा पदार्थ के काम करे वाला खातिर खास. मोती दान दीं आ सोमार के शिव भक्ति करीं. जरुर से लाभ होखी.\nबढ़िया समय बा लेकिन शनि के साढ़ेसाती के परेशानी के उपाय करे के जरुरत बा. शनि वक्री बाड़े से विशेष सावधानी के जरुरत. हनुमान जी के दरशन करत रहीं, रक्त चन्दन आ सुरुज महारा के जल दिहीं, लाभ होखी.\nबुध के राशि परिवर्तन के बाद स्थिति बदली. आमदनी के रास्ता देखाई दी. पत्नी से निराशा के संकेत भी बा. शत्रु लोग से राहत के संकेत बा. परेशानी में बुध के बीज मंत्र के जाप करवाईं, पन्ना धारण करीं लाभ होखी.\nशनि के साढ़े साती बा. नया काम से बचे के जरुरत बा.. राशि परिवर्तन के बाद तनिका शुभ समाचार के संकेत. सावधानी बरतीं आ स्वास्थ पर ध्यान दीं. शनि के दान दीं., हीरा, सफेद हकीक धारण कईला से लाभ होखी.\nमंगल नीच राशि में बा मजबूती दिहला के काम बा. बढ़िया समय आवे के संकेत., भाग्योदय के संकेत. अति जोश से बचे के जरुरत बा. संतान पक्ष से शुभ समचार के संकेत. मूँगा धारन आ हनुमान भक्ति से लाभ होखी.\nछुपल दुश्मन लोग से सावधानी के जरुरत बा.. अपना से नीचा लोगन से दबे के पड़ सकेला. काम काज वाला लोग अपना जगह पर सावधानी बरते. गुरुवार के ब्रत गुरु मंत्र के जाप आ पुखराज धारण कईला से लाभ होखी.\nजुआ लाटँरी से कुछ लाभ के संकेत जरुर बा लेकिन शनि जुआ में जेतना देबेले ओतने छीन भी लेबेले., दुश्मन लोग से मुक्ति के संकेत. कुछ लाभ हो सकेला. नीलम से लाभ होखी, परेशानी में महामृत्युन्जय जाप करवाईं.\nखर्चा बढ़े के संकेत देखाई दे रहल बा. पूरा महिना अइसने रही.. नवका विवाहित लोग खातिर तनि विशेष बढ़िया समय बा. दुश्मन से सावधान. परिवार में अनबन के संकेत. नीलम धारण कइला से लाभ होखी.\nधन आई साथे साथे खर्चा भी बनल रही. कंजूसी से जिये वाला लोग मजे में रही फिर भी खर्चा लागल रही. दुश्मन लोग परेशान कर सकेला, झूठा आरोप के संकेत., परेशानी में गुरु के बीज मंत्र आ पुखराज लाभ करी.\nकउनो भविष्यवाणी में देश, काल, अउरी वातावरण के विशेष ध्यान रखे के पड़ेला. ऊपर दिहल भविष्यवाणी एगो आम धारणा पर आधारित बा. केहुके विशेष पूछताछ करे के बा तऽ हमरा से पूछ सकेला. हमरा के ईऽ खातिर ऊऽ आदमी के जन्म के पूरा जानकारी चाही,(तिथी,समय अउरी जन्मस्थान).\nAbhay Krishna Tripathi\n“Sada Sonai”. Teachers colony,\nMail: akt2929@yahoo.com & akt2929@gmail.com\nMbl: 09450958889 (Varanasi No)\n05426457319 (Res Varanasi)\nअभयजी के ज्योतिष गुरु आध्यात्मिक संत संस्कृत आ ज्योतिष के विद्वान पंडित गोपाल शास्त्री दर्शन केशरी जी रही. शास्त्री जी आजीवन काशी पण्डित सभा के अध्यक्ष


आखिर केतना दिन तक लगावल जाई आस | Khabar Lahariya (खबर लहरिया)\nखबर लहरिया » आखिर केतना दिन तक लगावल जाई आस\nई घर हव हमने के\nजिला वाराणसी, ब्लाक, गावं रसूलगढ़ राजभर बस्ती। इ बस्ती में लगभग पचास घर हव। लेकिन अभहीं तक एक भी आवास नाहीं मिलल हव। इहां कोई मड़ई लगा के रहत हव त कोई कच्चा घर में आपन गुजारा करत हव।\nइहां के शर्मिला देवी, लक्ष्मन, आरती, रानी इ सब लोगन के कहब हव कि हमने एतना दिन से रहल जाला लेकिन हमने के अभहीं तक आवास नाहीं मिलल हव। जउन पहिले के पुराना कच्चा घर हव ओहि में रहल जाला उहो गिरत भहरात हव। पानी बरसला त पूरा पानी घर के अन्दर भर जाला। गर्मी आवर जाड़ा के दिन त कइसो कइसो करके बीत जाला लेकिन बरसात के दिन में हमने के बड़ी मारन होला। हमने के अपने छुपे के जगह नाहीं मिलत त हमने आपन सामान कहाँ छुपाईब। हमने कमाईला त मुश्किल से हमार पेट चलला। हमने घर कहाँ से बनवाइब। जब हमने प्रधान से कहल जाई कि एकाक ठे आवास देदा त प्रधान खाली टाल मटोल करल करलन। हमने के त ब्लाक तक पहुंच नाहीं हव कि हमने ब्लाक पर जाके जायल जाय।\nप्रधान अमरनाथ के कहब हव कि बी. पी. एल. सूची में एन लोग के नाम नाहीं। आठ लोग के नाम 2002 के बी. पी. एल. सूची में रहल त ओेन लोग के आवास दे देहले हई।\nब्लाक के आई. आर. डी. बृजेश सिंह के कहब हव कि बी. पी. एल. के पात्रता सूची में जेकर नाम हव ओही के आवास मिली। बाकि लोग खातिर के लोहिया आवास के व्यवस्था हव।


फ्रांस - विकिपीडिया\nयूरोप के एगो देस जेकर मुख्य हिस्सा यूरोप में आ बाहरी दीपीय इलाका छिटपुट रूप में कई जगह बा\nफ़्रांस यूरोप महादीप के पच्छिमी हिस्सा में एगो देस हवे। फ्रांस के राजधानी पैरिस हवे आ ई दुनिया के परभावशाली देसन में से एक हवे। फ्रांस देस के राज्यक्षेत्र एकरा मुख्य भूमि के अलावा बाकी कई समुंदरपार राज्यक्षेत्र आ इलाका सभ के रूप में भी बा। यूरोप में मौजूद फ्रांस के मुख्य भूमि के मेट्रोपोलिटन फ्रांस कहल जाला। ई मुख्य भूमि, भूमध्यसागर से ले के इंग्लिश चैनल आ नार्थ सागर ले, आ राइन नदी से ले के अटलांटिक महासागर तक ले बिस्तार लिहले बा। समुंदरपार इलाका में दक्खिन अमेरिका महादीप पर फ्रेंच गयाना के रूप में आ अउरी कई गो दीप सभ के रूप में बा जे अटलांटिक, प्रशांत आ हिंद महासागर में स्थित बाने। फ्रांस के कुल रकबा 6,43,801 बर्ग किलोमीटर बा आ इहाँ के कुल जनसंख्या जनवरी 2017 के अनुमान अनुसार 6.7 करोड़ रहल। राजनीतिक हिसाब से ई एकात्मक आ आधा-राष्ट्रपतीय रिपब्लिक हवे। सभसे बड़ शहर आ राजधानी पैरिस बा के सांस्कृतिक, आर्थिक आ बाणिज्य के राजधानी भी बा। अन्य प्रमुख शहर सभ में मार्सेली, लियोन, लिले, नाइस, तुलू आ बोर्दों के नाँव गिनावल जा सके ला।\nमोटो: लिबर्ते, ईगलिते, फ्रेतर्निते\n"स्वतंत्रता, समानता, बंधुता"\nमेट्रोपोलिटन फ्रांस के लोकेशन (गहिरा हरियर)\n– यूरोप (हरियर & गहिरा मटिया) में\n– यूरोपियन युनियन (हरियर) में\nआ राष्ट्रीय भाषा\n89.4% फ्रांसीसी लॉग\n4.4% फ्रांसीसी (हासिल कइल)\n• वर्तमान संबिधान[नोट 1]\n4 अक्टूबर 1958\n643,801 किमी2 (248,573 वर्ग मील)[नोट 2] (41वाँ)\n• मेट्रोपोलिटन फ्रांस\n551,695 किमी2 50वां\n• मेट्रोपोलिटन फ्रांस (कैडस्ट्रे)\n543,940.9 km2[नोट 3] (50वाँ)\n• कुल 2017 अनुमान\n• मेट्रोपोलिटन फ्रांस अप्रैल 2017 अनुमान\n116/किमी2 (300.4/वर्ग मील)[नोट 4] (89वाँ)\n$2.647 ट्रिलियन (10वाँ)\n$2.420 ट्रिलियन (7वाँ)\nvery high · 21वाँ\nCET[नोट 5] (यूटीसी+1)\nCEST[नोट 6] (यूटीसी+2)\nकला, संस्कृति, बिज्ञान आ दर्शन के क्षेत्र में लंबा समय से फ्रांस के पूरा दुनिया में आगे गिनल जा सके लायक जगह रहल बा। ई यूरोप के चउथा सभसे ढेर यूनेस्को बिस्व धरोहर वाला देस हवे। फ्रांस में हर साल 8.3 करोड़ के आसपास पर्यटक लोग आवे ला, एह मामिला में ई दुनिया में नंबर एक पर बा। ई एगो बिकसित राष्ट्र हवे आ नामिनल जीडीपी के हिसाब से दुनिया के पाँचवाँ आ पीपीपी के हिसाब से दुनिया के नउवाँ सभसे बड़ देस हवे। समेकित हाउसहोल्ड धन के हिसाब से ई दुनिया में चउथा नंबर पर बा। शिक्षा, सेहत रखरखाव, जीवन प्रत्याशा आ मानव बिकास के मामिला में भी एकर स्थान दुनिया में ऊपर के देस सभ में बा। अबो भी फ्रांस दुनिया के एगो प्रमुख ताकत बा आ ई यूनाइटेड नेशंस के सुरक्षा काउंसिल के पाँच गो स्थाई मेंबर सभ में हऽ जेकरा लगे वीटो पावर बा आ घोषित रूप से परमाणु हथियार संपन्न देस बाटे। यूरोपियन यूनियन आ यूरोजोन के अगुआ देसन में से एक बा। G7, NATO, OECD, WTO आ La Francophonie जइसन पावरफुल अंतरराष्ट्रीय मंडली सभ के सदस्य देस बा।\n3.1 भूबिज्ञान, टोपोग्राफी आ हाइड्रोग्राफी\nमूल रूप से पूरा फ्रैकिश साम्राज्य के खाती इस्तेमाल होखे वाला शब्द "फ्रांस" लैटिन भाषा के "फ्रांसिया" से जनमल हवे। एकर अरथ होखे "फ्रैंक लोग के देस"। आधुनिक जुग के वर्तमान फ्रांस के अब्बो इटैलियन आ स्पेनी भाषा सभ में "फ्रांसिया" कहल जाला, जर्मन भाषा में "फ्रांकरीष" आ डच भाषा में "फ्रांकरिज्क" कहल जाला। इनहन के इतिहासी अरथ उहे हवे, मने कि "फ्रैंक लोग के देस"।\n"फ्रैंक" शब्द, जे लोगन के समुदाय खाती इस्तेमाल होखे, के उत्पत्ती के बारे में कई मत बाने। एडवर्ड गिबन आ जैकब ग्रिम के परंपरा के माने वाला लोग के अनुसार ई शब्द अंगरेजी भाषा के शब्द फ्रैंक (अर्थ फ्री भा आजाद) से उपजल हवे। एकर तर्क ई दिहल जाला कि गॉल (वर्तमान फ्रांस के ज्यादातर भूगोली इलाका के गॉललैंड कहल जाय) के ऊपर कब्ज़ा करे के बाद खाली फ्रैंक लोग अइसन रहल जे लोग के टैक्स देवे से छूट भा आजादी मिलल रहल। दूसर थियरी ई कहे ले कि एह शब्द के उत्पत्ती मूल जर्मनिक भाषा से भइल हवे जहाँ "फ्रांकोन" एक तरह के भाला भा हथियार के नाँव रहल जेकरा के कुल्हाड़ा नियर फेंक के मारल जाय आ जे लोग एह हथियार के इस्तेमाल करे उनहन लोग के फ्रैंक कहल गइल। हालाँकि, बाद में, ई बतावल गइल बा कि एह तरीका के हथियारन के नाँव एह कारन धराइल कि ई फ्रैंक लोग द्वारा इस्तेमाल कइल जायँ, यानी कि नाँव के पड़े के तरीका उल्टा बाटे।\nफ्रांस के राज्यक्षेत्र (टेरिटरी) के ज्यादातर हिस्सा पच्छिमी यूरोप में पड़े ला आ एकरा के मेट्रोपोलिटन फ्रांस कहल जाला जवना से कि समुंद्र पार के फ्रांसीसी इलाका सभ से एकरा के अलग बूझल जा सके। एह में फ्रांस के मुख्य इलाका आ आसपास के कुछ दीप सभ सामिल बाने आ एकरे उत्तर में नार्थ सागर, उत्तर पच्छिम में इंग्लिश चैनल, पच्छिम में अटलांटिक महासागर आ दक्खिनपूरुब में भूमध्य सागर मौजूद बा। जमीनी सीमा सभ, उत्तर पूरुब में बेल्जियम आ लक्जमबर्ग, पूरुब में जर्मनी आ स्विट्जरलैंड, दक्खिन पूरुब में इटली आ मोनाको, आ दक्खिन आ दक्खिन पच्छिम में अंडोरा आ स्पेन के साथे बने ला। उत्तर पूरुब के हिस्सा छोड़ दिहल जाय त बाकी फ्रांस के जमीनी सीमा प्राकृतिक सीमा हई स जइसे कि दक्खिन में पिरेनीज पहाड़ से, दक्खिन पूरुब में आल्प्स आ जूरा परबत से आ पूरुब में राइन नदी से। एकरे आकृति के कारण फ्रांस के हेक्सगन (l'Hexagone) यानी षटकोण कहल जाला।\nमेट्रो फ्रांस में कई गो दीप भी सामिल बाने जिनहन में सभसे बड़ बा कोर्सिका; एकरे अलावा इंग्लिश चैनल आ भूमध्य सागर में अउरी कई गो छोट छोट दीप बाने।\nमेट्रो फ्रांस के लोकेशन 41° आ 51° N अक्षांस अउरी 6° पच्छिमी आ 10° पूरबी देशांतर के बीच बा आ ई उत्तरी उपोष्ण कटिबंधी इलाका में पड़े ला। एकर महादीपी हिस्सा उत्तर से दक्खिन आ पूरुब से पछिम ले लगभग 1000 किमी लंबाई आ एतने चौड़ाई वाला बाटे।\nमुख्य भूमि के अलावा फ्रांस के अधीन कई गो समुंद्र पार इलाका भी बाने:\nदक्खिन अमेरिका महादीप में: फ्रेंच गयाना।\nअटलांटिक महासागर में: सेंट पियरे आ मिकेलन; एंटिलीज में गुआडेलो, मार्टिनीक, सेंट मार्टिन, आ सेंट बार्थेलेमी।\nप्रशांत महासागर में: फ्रेंच पोलिनेशिया, न्यू कैलेडोनिया, वालिस आ फुतुना आ क्लिपर्तन दीप\nहिंद महासागर में: रियूनियन दीप, मायोत्ते, केरगुएलेन दीप, क्रोजेट दीप, सेंट पॉल दीप, एम्सटर्डम दीप आ अन्य छिटपुट दीप।\nअंटार्कटिका में: अदीले लैंड\nएही कारण, फ्रांस के सीमा वाया फ्रेंच गयाना ब्राजील आ सूरीनाम से मिले ला आ सेंट मार्टिन के कुछ हिस्सा द्वारा नीदरलैंड से भी एकर सीमा बने ला।\nभूबिज्ञान, टोपोग्राफी आ हाइड्रोग्राफीसंपादन\nमेट्रोपौलिटन फ्रांस में थलरूप के मामिला में भरपूर बिबिधता मौजूद बा आ कई किसिम के प्राकृतिक लैंडस्केप पावल जालें। वर्तमान फ्रांस के बड़हन इलाका सभ के उठान कई टेक्टॉनिक हलचल सभ के बाद भइल हवे; उदाहरण खाती पैलियोजोइक जुग में भइल हर्सीनियन उत्थान, जेकरे दौरान आर्मोरिकन पठार आ बिचला पठार (मैसिफ सेंट्रल), मोरवान मैसिफ, वोस्जेज आ आर्डन्नीज परबत माला आ कोर्सिका दीप के निर्माण भइल हवे। एह मैसिफ सभ, मने के ऊँच मजबूत आ कड़ेर चट्टान वाले भूखंड सभ के इर्द-गिर्द कई गो अवसादी बेसिन (सेडीमेंटरी बेसिन) सभ के निर्माण भइल बा जेह में दक्खिनपच्छिम के एक्वाटाइन बेसिन सभ, उत्तर में पैरिस बेसिन इत्यादि बाड़ें, पैरिस बेसिन में कुछ सभसे उपजाऊ भूभाग भी बाड़ें जइसे कि ब्यू'ओस आ ब्राइ के सिल्ट बेड सभ। कई गो प्राकृतिक गलियारा नियर भूभाग भी बाड़ें जेह में रो'न घाटी प्रमुख बा आ आवागमन के सुबिधाजनक बनावे ला। समुंद्र तल से लगभग 4,810.45 मीटर (15,782 फीट) के ऊँचाई पर माउंट ब्लांक नाँव के परबत बा जे फ्रांस आ इटली के बाडर वाला हिस्सा में मौजूद आल्प्स परबत के पहाड़ हवे, ई पूरा यूरोप के सभसे ऊँच बिंदु हवे। हालाँकि, फ्रांस के लगभग 60 % म्युनिसिपैलिटी सभ के वर्गीकरण भूडोल के रिस्क वाला इलाका के रूप में कइल गइल बाटे, ई रिस्क मध्यम कटेगरी के बा। फ्रांस के समुंद्री किनारा भी कई तरह के थलरूप वाला बा जे में एक दुसरे से बिल्कुले अलग किसिम के चीज पावल जाला: फ्रेंच रीवीरा के तट परबती इलाका हवे, तटीय क्लिफ पावल जालें जइसे कि कोट-डी-एल्बार्ट्रे, आ भरपूर चाकर बलुआ मैदानी समुंदरी किनारा लैंगुएडॉक के हिस्सा में मिले ला। कोर्सिका एगो दीप हवे जे भूमध्यसागरी किनारे से कुछ दूर प समुंद्र में मौजूद बा। फ्रांस के नदी तंत्र भरपूर बिकसित बा जेह में चार गो प्रमुख नदी बाड़ी: सीन, लोइर, गरोन, आ रोन। एह चारो नदी आ इनाहन के सहायिका सभ के बेसिन के बिस्तार फ्रांस के लगभग 62 % हिस्सा कभर क लेला। रोन नदी के पछिम में सेंट्रल मैसिफ के ऊँच भूभाग हवे आ पूरुब में आल्प्स परबत के उंच हिस्सा हऽ आ ई नदी भूमध्य सागर में गिरे ले। कुछ नदी सभ म्यूज आ राइन नदी के ओर, मने कि उत्तर-पूरुब मुँह के बहे ला। पच्छिमी हिस्सा के नदी सभ पच्छिम मुँह के बहे लीं आ अटलांटिक महासागर में गिरे लीं। फ्रांस के समुंद्री क्षेत्र लगभग 11 मिलियन वर्ग किलोमीटर (4.2×10^6 वर्ग मील) इलाका प बिस्तार लिहले बा, धियान देवे वाली बात ई कि एकर लगभग 97 % हिस्सा मुख्यभूमि से जुड़ल ना बलुक समुंद्र-पार हिस्सा सभ के साथे जुड़ल बाटे।\n↑ Established the French Fifth Republic\n↑ Including all the overseas departments.\n↑ Metropolitan France only. The population density for the whole territory of the French Republic (including all overseas départements) is 103.49099/km2 (268.04043/sq mi).\n↑ CET applies to Metropolitan France only. Time zones across the French Republic span from UTC-10 (French Polynesia) to UTC+12 (Wallis and Futuna).\n↑ "Résultats de la recherche - Insee".\n↑ "The World Factbook – Field Listing – Area". CIA.gov. Central Intelligence Agency. पहुँचतिथी 1 November 2015.\n↑ "France Métropolitaine". INSEE. 2011. Cite journal requires |journal= (मदद)\n↑ 4.0 4.1 "Montly estimate INSEE- Insee".\n↑ "France, World Economic Outlook Database, April 2016". International Monetary Fund. पहुँचतिथी9मई 2016.\n↑ "CIA World Factbook". CIA. पहुँचतिथी 16 April 2013.\n↑ "History of France". Discoverfrance.net. ओरिजनल से 24 August 2011 के पुरालेखित. पहुँचतिथी 17 July 2011.\n↑ उदाहरण: "frank". American Heritage Dictionary. CS1 maint: ref=harv (link) "frank". Webster's Third New International Dictionary. CS1 maint: ref=harv (link) And so on.\n↑ Michel Rouche (1987). "The Early Middle Ages in the West". मूल काम Paul Veyne (संपा.). A History of Private Life: From Pagan Rome to Byzantium. Belknap Press. प. 425. ISBN 0-674-39974-9. OCLC 59830199.\n↑ Tarassuk, Leonid; Blair, Claude (1982). The Complete Encyclopedia of Arms and Weapons: the most comprehensive reference work ever published on arms and armor from prehistoric times to the present with over 1,250 illustrations. Simon & Schuster. प. 186. ISBN 0-671-42257-X. पहुँचतिथी5July 2011.\n↑ "Mont Blanc shrinks by 45 सेमी (1.48 फीट) in two years". Sydney Morning Herald.6November 2009. पहुँचतिथी9August 2010.\n"https://bh.wikipedia.org/w/index.php?title=फ्रांस&oldid=711708" से लिहल गइल\nLast edited on 10 मार्च 2022, at 18:33\nएह पन्ना पर आखिरी बेर संपादन 10 मार्च 2022 के 18:33 बजे भइल रहल।


Delhi University elects saffron representatives – टटका खबर\nGivingafitting reply to the secular attack on nationalist sentiments be labelling them as saffron terrorism the student community of Delhi University has chosen saffron representatives for their students union.\nABVP, the affiliate organisation of RSS, has won President, Vice President, and Secretary posts while NSUI, the student wing of Congress party, could win only Jt.Secretary post and that too withawafer thin margin. ABVP is notastudent wing of BJP as the secular media mistakenly labels it.\nसतरह साल बाद दिल्ली विश्चविद्यालय छात्र संघ के चार गो में से तीन खास पद पर विद्यार्थी परिषद के उम्मीदवार एनएसयूआई के उम्मीदवारन के पराजित कर के जीत गइले. अध्यक्ष पद पर जीतेन्द्र चौधरी, उपाध्यक्ष पद पर प्रिया डबास, आ सचिव पद पर नीतू डबास जीतल बाड़ी. एनएसयूआई के बस एक पद संयुक्त सचिव पर जीत मिलल आ उहो बहुत कम मत का अंतर से. जबकि बाकी पद पर विद्यार्थी परिषद के उम्मीदवार बड़हन अन्तर से जीतल बाड़े.\nविद्यार्थी परिषद एह जीत के केन्द्र आ दिल्ली सरकार के गलत नीतियन का खिलाफ विद्यार्थियन के रोष बतवले बा. विद्यार्थी परिषद राष्ट्रीय स्वंयसेवक संघ के अनुसांगिक संगठन ह जबकि एनएसयूआई कांग्रेस के छात्र शाखा. विद्यार्थी परिषद के कवनो राजनीतिक दल से संबंध नइखे. मीडिया के कुछ लोग गलतफहमी में एकरा के भाजपा के छात्र संगठन बता देले जबकि भाजपो संघ के अनुसांगिक संगठन ह आ विद्यार्थी परिषद पर ओकर कवनो नियन्त्रण नइखे.


Home भोजपुरी साहित्य अक्षय नवमी के कथा\nअरे महाराज दम धरीं… कथा त कहबे करब…\nबाकी बिना पान सोपाड़ी आ दक्षिणा लेले इ मिसिर बाबा के पोथी के पन्ना ना पलटाई\nकम से कम ग्यारह रोपेया इ पोथिया पे चढ़ाईं त हमहूँ आगे बढीं\nका कहत बानी… पान आ सोपाड़ी नईखे… अरे भेजीं इ महँगुआ के … रामचनर पटेहरी के दोकान कवन कोस भ पे बा, भाग के जाई आ दउर के आई\nए बाबू साहेब जानत बानी, सभे बरत-त्यौहार एक के पीछे एक… आ सब एक दोसरा पे डिपेंडेंट.\nअरे चिहात काहे बानी ! डिपेंडेंट ना बुझनी ह की हमार बतिया ना बुझाईल ह ?\nहँ, त कहत रहीं… सभे बरत एक दोसरा पे निर्भर बा |\nसोहराई बितल त गोधन आईल… दिवाली के बांचल लड्डू मिठाई एह गोधन में निपटारा हो गईल… त हमार कहलका ठीक बा की ना?\nफेर आईल छठ…\nआरे हँ … रउआ घरे त भईल रहल हा… ठेकुआ आ कचवनिया त बनले होखी | काहे ना दू-चार ठेकुआ कचवनिया सीधा खातिर बान्ह लेनी ह …\nलीं हई मंगरूओ आ गईल… पान सोपाड़ी साथे |\nत कहत रहीं छठ के बाद इ अक्षय नवमी के अयिला के |\nकथा शुरू करत बानी… इ लीं हाथ में फूल ,पान, सोपाड़ी… कुछ दरब दक्छिना भी निकाल लीं |\nओम बिसनु.. बिसनु बिसनु…. अमुक गावें , अमुक नावें, अमुक गोतर अमुक पितर… पधारीं | एह आंवरा के फेड के नीचे हमरा संगे अक्षय नवमी बाबा के कथा सुनी |\nहाथ के सभे चीज नीचे राखीं… आ हाथ जोड़ीं |\nपरेम से बोलीं – बिसनु भगवान की जय |\n“एकदा नैमिशारण्ये……. प्रणमामि शम्भो||”\nना बुझाईल त हिंदी में अरथ सुनीं-\nएक बेर … निमिषा के जंगल में इकट्ठा भईल…\nअरे ! घुमे फिरे… आ आपन पोसुआ सवरीयन के जंगल के हवा खियावे | इनर महाराज के हाथी सरग में बयिठल बयिठल पगलात रहे… भोला बाबा के बैल के हरियरी चाहत रहे… त मय देवता जंगल ओरे चलले… कि चल ए मन, ढेर भयिल रम्भा-मेनका सुनरी लोग के नाच… सरग में खा- पिअ आ दिनभर बईठ के नाच देखला से देह के दुर्दशा भईल जात बा… गणेश बाबा के कोलेस्ट्रोल बढ़ल बा… तोंद नईखे कम होत… जंगल के हरियरी के हवा लागी त मन-मिजाज हरियर हो जाई |\n“की ए बाबा, सोहराई बित गईल… लक्ष्मी जी के पूजा मिलल… गणेश बाबा के लड्डू भेंटायिल… अभि ले पाचल नईखे… डेकार मारत बाड़े… गोधनो कुटायिल, आ छठो बीत गईल… माने एह साल के कोटा पूरा हो गईल… अब हमनी के कवन पूजा भेंटाई जवना से हमनी के जाड़ा कटो …\nब्रह्मा जी कहले- अरे जाड़ा में नाक ना बहे आ देह में कैल्सियम के कमी ना होखे एह से आंवरा खाए के चाहीं | एह से अईसन बरत बतावत बानी, जवना से हमनी के जाड़ा में पूजा चढ़ी आ हमनी के जाड़ा कटी |\nसोचली की हमार पूजा त हो गईल, बाकी हमार मरद के पूजा त भयिबे ना कईल … आ एने गउरा बहिन के भी पूजा भईल बाकी भोला बाबा छूंछे रह गईले |\nहे मन… का करीं !!! हमहीं पूजा कर देत बानी | बाकी भोला बाबा के हम पूजा करीं आ गउरा बहिन खिसिया जास त बड़ फेरा बा |\nध्यान लगयिली … त आंवला के फल लउकल.. कहली की इ धात्री फल में त तुलसी आ बेल दुनो के गुण एकरा के ही पूजा करब त दुनो जाना के पूजा हो जाई आ गउरा बहिन खिसियइबो ना करिहें |\nत लक्ष्मी जी ओही आंवलवा के बिसनु आ शिव के प्रतिक बना के पूजा कर देली |\nदुनो जाना प्रसन्न भईले | आके कहले- ए लक्ष्मी, जईसे तू आज हमनी के पूजा कयिलू ओहसे तहरा अभी कमी ना होखेवाला पुन्य मिलल | एह पुन्य के क्षय ना होई |\nदुनो जाना आशीर्वाद दे घरे गईले |\nब्रह्मा बाबा कहले – इहे पूजा इ पृथ्वी पे जे करी ओकरा ओइसहीं अक्षय पुन्य मिली |\nअब निकालीं कुछो खाए पिए के.. एह आंवरा के फेड़ के निचे कुछ खा के हमहूँ पुन्न कमाँ लीं | आरे छठ के बांचल ठेकुआ- कचवनिए खियायीं | कहबे कईनी ह पहिलहीं कि इ नवमी, छठ पे डिपेंडेंट बा …\nअच्छा त आंवरा के अचार लायिल बानी… दिहीं, सुखलो आंवरा के खाए के महातम बा |\nत एगो ठेकुआ आउर बढायीं… ब्रहण के मुख ब्रह्मा के होला.. नारायण त रहबे करेले… ढेर आशिर्बाद बा | अयिसहीं सालों साल ठेकुआ कचवनिया खियायीं |\n– शशि रंजन मिश्रा जी\nपिछला लेखबोली से भोजपुरी भाषा कब बनेगी? : मधुप श्रीवास्तव\nअगिला लेखहीरा डोम: यथार्थ या मिथक


Bhojpuri: जब नेहरू जी कहि दिहने- 'पंत जी के दिहल लिस्ट ही फाइनल रही' - when nehru ji said pant ji s list was the final bhojpuri – News18 हिंदी\nwhen nehru ji said pant ji s list was the final bhojpuri\nBhojpuri: जब नेहरू जी कहि दिहने- 'पंत जी के दिहल लिस्ट ही फाइनल रही'\nजवना उत्तर प्रदेश विधानसभा के बहरा गोविंद बल्लभ पंत जी के मूर्ति लागल बा, कबो ओहि जगहा पर उनका देही पर अंगरेजी पुलिस के एतना लाठी पड़ल रहे कि जिनगी भर पंत जी के गर्दन हिलत रहि गईल. ई अलग बात बा कि उत्तर प्रदेश के प्रीमियर यानी प्रधानमंत्री, फेरि मुख्यमंत्री अउर देश के गृह मंत्री के रूप में पंत जी के काम के याद कइके दिनकर जी अइसन कवि लिखले बाड़े- मूड़ हिलावें भले पंत जी, सफल उन्हीं का मंत्र यहां.\nLast Updated : January 24, 2022, 17:25 IST\n08 फऱवरी, 1928 के जब पूरा देश में साइमन कमीशन के विरोध होखत रहे, लखनऊ में पंडित जवाहरलाल नेहरू अउर गोविंद बल्लभ पंत पर अंगरेजी पुलिस एतना लाठी बरसवलसि कि पंत जी के गंभीर चोट आ गइल. कहल त इहो जाला कि नेहरू जी के घेराईल देखि के पंत जी उनका ओर बढ़ले. भारी अउर विशाल शरीर के पंत जी नेहरू जी के ढांपि लिहले अउर कुल्हि लाठी उनकरे ऊपर गिरल. ख्याल रखल जाउ कि लाहौर में ओहि साइमन कमीशन के विरोध में लाला लाजपत राय के उपर एतना लाठी पड़ल रहे कि पहिले से बेमार लाला जी गंभीर रूप से घाही हो गइले. ओहि चोट से बाद में लाला जी के प्राण भी चलि गईल.\nबात पंत जी के होखत बा. नेहरू अउर पंत की दोस्ती जिनगी भर बनल रहि गईल. नेहरू जी के निधन के ढाई साल पहिलहिं पंत जी चलि बसल रहले. तब नेहरू जी एके लाइन कहले रहले-हम बेसहारा हो गइनीं. ओकरा पहिले, जब प्रधानमंत्री नेहरू के बुझाइल कि सरदार पटेल के निधन के बाद गृह मंत्रालय ठीक से नईखे चलत, तब उत्तर प्रदेश के मुख्यमंत्री गोविंद बल्लभ पंत के केंद्र में बोला लिहले. पंत जी के प्रसिद्धि अइसन की उत्तर प्रदेश के कांग्रेस विधायक दल एगो प्रस्ताव पास कइलसि कि पंत जी के उत्तरे प्रदेश में रहे दिहल जाऊ. पंत जी विधायक लोगन के मनवले कि दिल्ली में देश अउर नेहरू जी के मदद के जरूरत बा, तब उनकरा के छोड़ल गईल.\nपंत जी के ई प्रसिद्धि असहिं ना मिलि गईल रहे. साल 1921, 30,32, 34 और 42 के आंदोलन के मिलाके उहां के करीब 10 साल जेलन में बंद रहलीं. आज जवना के उत्तराखंड कहल जाला, ओहमें कुमाऊं में अल्मोड़ा के खूंट गांव में पैदा भईल पंत जी के पहाड़ के हर कठिनाई मालूम रहे. पहाड़ी लोगन में दबंगन अउर खास करि के अंगरेजन के सामान मुफ्त में ढोए के परत रहे. पंत जी एकरा खिलाफ आवाज उठवले, आंदोलन भईल अउर बेगारी प्रथा के खात्मा होखल. एही तरे उहवां के पानी के जगहा, जवना के बावड़ी कहल जाला, ओसे दलित लोगन के पानी लेबे के अधिकार ना रहे. पंत जी एहू छूआछूत के खिलाफ खड़ा भईले अउर सफल रहले. वकालत करसु त अइसन कि जे सांच ना बतावे, ओकर मोकदमवे ना लेसु. आजादी के आंदोलन के बीच म्युनिस्पल कॉरपोरेशन में रहत पंत जी जनता के भलाई खातिर कई गो काम कईले. साल 1921 में गांधी जी के असहयोग आंदोलन में कूदि गईले.\nसाल 1925 में काकोरी कांड के क्रातिकारी लोगन खातिर मुकदमा लड़े में भी पंत जी के भागीदारी रहे. फेरु 1927 में रामप्रसाद बिस्मिल के संगे उनकर साथी लोगन के छोडावे खातिर मदनमोहन मालवीय जी के संगे वायसराय के चिट्ठी लिखे में भी शामिल रहले. अइसे ऊ मंसूबा गांधी जी के रजामंदी ना मिलला से पूरा ना भईल. जब 1934 में विधायिका चुनाव भईल त पंत जी भी चुनाव लड़ले. सेंट्रल लेजिस्लेटिव के मेंबर भईले. ओहि टाइम 1937 से 1939 तक तब के संयुक्त प्रांत यानी युनाइटेड प्राविंस (यूपी) के प्रीमियर बनले. बाद में सभे जानत बा कि 1946 से केंद्र में गृहमंत्री बने तक उत्तर प्रदेश के पहिला मुख्यमंत्री के रूप में पंत जी के पहिचान बा.\nत पंत जी के ई पहिचान के कांग्रेस पार्टी के अंदरो बड़ा धाक रहे. एह टाइम चुनाव चलत बा. चुनावे के एगो कहानी ह. पंत जी कांग्रेस पार्टी के उम्मीदवार लोगनि के लिस्ट लेके दिल्ली पहुंचल रहले. केंद्रीय चुनाव समिति ओहमे दुचारि गो बदलाव कइ देहलसि. एह पर पंत जी कहले कि बदलाव मंजूर बा, एकरा संग बस एगो निवेदन बा कि एह सूची से हमार नाम निकाल दिहल जाऊ. केंद्रीय चुनाव समिति में खुदे पंडित नेहरू अउर मौलाना अब्दुल कलाम आजाद नियर लोग बइठल रहे. सभे सकता में आ गईल. आजाद सबसे बड़ रहले. ऊ बोलले-जवाहर, देख तार पंत जी का कह तारे. एह पर नेहरू जी के जवाब रहे- पंत जी जवन लिस्ट ले आइल बड़े, ओकरे के अंतिम समझल जाऊ. पंत जी के बिना हमनि के उत्तर प्रदेश ना चला सकेलिंजा.\nबहरहाल, नेहरू जी अउर पूरा देश के भरोसा पंत जी कायम रखले. उत्तर प्रदेश में जमींदारी परथा के पूरी तरह से खात्मा पंते जी करवले रहलें. जमींदार लोगन के जरिए राजस्व वसूली बंद कइला के बदला में जमींदारन के कुछ रुपया दिहल जात रहे. ओकरा के प्रीवीपर्स कहल जात रहे. पंत जी ओकरा के बंद करा दिहलें. केंद्रीय गृहमंत्री के हैसियत से पटेल जी देसी रियासतन के एक कईले, त बाद में पंत जी एही हैसियत से भाषाई राज्यन के स्थापना करवलें. पहिले बुझाइल कि एसे राज्यन में दूरी बढ़ी, बाकिर समय के साथ पंतजी के कदम सही साबित भईल.\nईमानदारी अइसन कि मुख्यमंत्री के रूप में पता चलल कि मंत्रिमंडल के बइठक में नास्ता सरकारी पईसा से आइल बा, त कहले कि मीटिंग में सरकारी पईसा से खाली चाय आई, नास्ता के खर्चा हम देबि. काम करेके ललक अइसन कि अंग्रेजी अत्याचार से शरीर काम करे लायक ना रहे, बाथरूम में बहुत टाइम लागे, त बाथरूम में भी फाइल देखे के टेबल लगवा लिहल. असहि-थोड़े कहाइल बा- मूड़ हिलावें भले पंत जी….\n(डॉ. प्रभात ओझा वरिष्ठ पत्रकार हैं, आलेख में लिखे विचार उनके निजी हैं.)\nTags: Bhojpuri News\nFIRST PUBLISHED : January 24, 2022, 17:25 IST


नोकिया Pureview 808 Price in India, Full Specs - 31st May 2020 | Digit\nनोकिया Pureview 808\n41 | 0.3 MP\nCurrent Best Price of नोकिया Pureview 808 is ₹ 0\nनोकिया Pureview 808 Specifications\nमॉडल : 808 Pureview\nLaunch date (global) : 01-06-2014\nउत्पाद के नाम : Nokia Pureview 808\nपिक्सेल घनत्व (PPI) : 184\nपिछे वाला कैमरा मेगापिक्सेल : 41\nGPU : Broadcom BCM2763\nDimensions (lxbxh- in mm) : 123.9 x 60.2 x 13.9\nनोकिया Pureview 808 Brief Description\nनोकिया Pureview 808 Smartphone4-इंच स्क्रीन OLED Capacitive touchscreen के साथ आवेला, जौना के रेज़ल्यूशन 360 x 640 पिक्सल तथा पिक्सल घनत्व 184 पर इंच बा | फोन 1.3 Ghz Single कोर प्रोसेसर से संचालित बा और एकर रैम 512 MB बा. नोकिया Pureview 808 Symbian Belle ओएस पे काम करेला.\nनोकिया Pureview 808 Smartphone June 2012 मे लॉंच भईल रहे|\nफोन ARM 11 प्रोसेसर से संचालित बा|\nनोकिया Pureview 808 मे कनेक्टिविटी के तरीका बा : ,GPS,HotSpot,\nफोन मे प्रमुख कैमरा 41 मेगा पिक्सेल शूट करे वाला बा|\nनोकिया Pureview 808 के कैमरा मे Auto Focus,,Video Recording लोड बा|


देखीहऽ मुख्तार, फँसरी मत लगा लीहऽ – Anjoria\nअप्रैल 7, 2021 मायावती, मुख्तार अंसारी, मुलायम\nई कइसन धागा हऽ जवना से अइसन चादर बुन लीहलऽ मुख़्तार अंसारी कि दुनिया के डेरावत-डेरावत अपने डेराए लगलऽ ? पतई लेखा काँपे लगलऽ हाईवे पर? आखिर कइसन जुलाहा हउव, कइसन बुनकर हफव कि अपनही ला फांसी के फंदा बुन लिहलऽ ? ख़ैर, ई बतावऽ कि अब बांदो जेल में पोखरी खोनाई कि ना ? लखनऊ आ गाज़ीपुर जेलन का तरह. डी एम, एस पी तोहरा साथे बैडमिंटन खेले अइहें का बांदा जेल में ? मुलायम, मायावती, आज़म खान कुछ मददो करी लोग ? बाकिर मुलायम ते अपने बेटा औरंगज़ेब का क़ैद में बाड़न. आमदनी से अधिका के संपत्ति मामिला के जांच के क़ैद त अलगे बा. मायावतिओ एही आय से अधिका के संपत्ति का मामिला के जांच का साया में बाड़ी. आ उ जहराह ज़ुबान के मालिक, भारत माता के डाइन बतावे वाला आज़म खान ?\nतू पंजाब का जेल में ऐश करे का गइलऽ मुख्तार अंसारी कि ऊ आज़म ख़ान बीवी-बेटा समेत सीतापुर के जेल में एंट्री ले बइठल. अब दंगो-वंगा करवावो के हैसियत नइखे रह गइल मुख़्तार अंसारी तोहरा में. कानपुर के विकास दुबे जइसन मुठभेड़ो नसीब नइखे तोहरा, ना ही मुन्ना बजरंगी जइसन मारल जइबऽ. मरबऽ बाकिर गँवे-गँवे, रिस-रिस के. मरबऽ बाकिर तिल-तिल क के कि जेल में वी आई पी रुतबा म्ल जाव. जवन दुर्गति कबो मायावती करवले रहुवी राजा भईया के कानपुर जेल में, ओहू ले बेसी दुर्गति तोहार होखे वाला बा बांदा जेल में. राजा भईया ते एगो कूलर के ठंडा हवा ला तरस गइल रहलन. कूलर ख़राब भइल त ख़राबे रह गइल, ठीक ना भइल. हो सकेला कि बांदा जेल में तोहार पंखो खराब हो जाव, ठीके ना होव. फेरु बांदा के गरमी के का कहना ! अइसहीं मरबऽ तिल-तिल के आपन जान बचावत. बैरक के भीड़ में लाइन लगा के खाना खात, दिशा-मैदान ला बाथरूम का चौखट पर मूछ अईंठत, आपन बारी जोहत. कैमरा का नज़र में रहबऽ से कवनो जेल कर्मी पइसो ले के तोहार मदद ना कर पाई.\nतू राहे में बाड़ऽ बाकिर योगी अबहिंए से तोहार पल-पल के हाल जानल शुरू कर दिहले बाड़न. बस एके काम करीहऽ मुख़्तार अंसारी कि तू फँसरी मत लगा लीहऽ अइसन कवनो खबर मत बने दीहऽ. अब देखऽ ना, आज़म खान आत्महत्या कइलसि का ? ना नू ! तुहुँ मत करीहऽ तबले जबले कृष्णानंद राय समेत तमाम मामिलन में तोहरा के फांसी के सज़ा नइखे मिल जात. निश्चिंत रहऽ, हम पूरा दावा से कहत बानी कि अगर तू पहिलहीं फँसरी ना लगा लीहलऽ त तोहरा फांसिए के सज़ा मिली आ फांसिए होखी. चाहे त तोहार समर्थक पमरा एह लिखलका के सेंवत के रख लेव, ताकि सनद रहो आ वक्त ज़रूरत कामे आवे कि तोहरा फांसी होखी, हर हाल में होखी. कोर्ट में अब तारीख ना मिली. खटाखट सुनवाई आ फ़ैसला होखी. फांसी क तख्ता पर इहे क़ानून तोहरा के ले जाई जवना का बूते तू बचे के तमाम बंदोबस्त कइलऽ अबहीं ले. एहू ले कि अब निजाम बदल गइल बा. लोहार मिजाजपुर्सी करे वाला निजाम अब टाइल आ टोटी चोरी में अझूराइल बा.\nहमरा इयाद बा, निकहा से इयाद बा कि विधान सभा में जब सपाई गुंडा विधायक मायावती के जान से मारे का जतन में रहलें, फसाद शुरू कइलें तब मायावती के एक इशारा पर कइसे तू कवच-कुण्डल बन के मायावती के सुरक्षा में ठाड़ हो गइल रहऽ. सपा विधायकन के सगरी गुंडई, सगरी प्लानिंग के तू अकेलहीं अपना दम पर ख़ामोश रहतो फेल कर दीहलऽ. आ मायावती कइसे कवनो बचवन जइसन बकैया-बकैया भागल रहली, विधान सभा से. आ तू पाछा-पाछा उनुके कवनो कमांडो का तरह छपले रहुवऽ, मुख़्तार अंसारी, ई सब जब हम साक्षात विधान सभा का प्रेस गैलरी से देखले रहनी आ तोहार ओह दिलेरी पर दिल आ गइल रहे. बाकिर जब आज ख़बरन में पढ़नीं कि आगरा लखनऊ एक्सप्रेस वे पर तू पतई नियर काँपत रहुवऽ त तुरते यक़ीन ना भइल.\nऊ सपाई जवन गेस्ट हाऊस में मायावती के ना मार सकल रहलें, ओह दिन विधान सभा में घेर के मारल चाहत रहलें. कल्याण सिंह सरकार के बहुमत मिले, ना मिले एहसे सपा के गुंडा विधायकन के कुछ लेबे-देबे के ना रहुवे. विधान सभा में उनकर फसाद के मक़सद सिर्फ़ मायावती के जान लेबे के रहुवे. ऊ अपना नेता मुलायम के बेइज्जति के बदला लीहल चाहत रहलें ओह मायावती से, जवन तब मुख्य मंत्री, उत्तर प्रदेश रहल मुलायम के कान पकड़ के उठक-बइठक करववले रहुवेय एह उठक-बइठक के चुपके से फ़ोटो खिंचवा के एगो अख़बार में छपवाइओ दिहले रहुवे.\nएही बात के बदला ऊ गेस्ट हाऊस में मायावती के हत्या क के लीहल चाहत रहलें तब मौका पर सुबह-सुबह भाजपा विधायक ब्रह्मदत्त मायावती के जान बचा लिहले रहलेय ओही दिन संसद में मामला उठा के अटल बिहारी वाजपेइओ मायावती को सुरक्षा दिलवा दिहले. फेरु समूचा प्रदेश इकाई के खिलाफ रहतो अटल जी मायावती के मुख्य मंत्री बनवा दिहले रहलें बाकिर जब अटल जी के आपन प्रधान मंत्री पद बचावे खातिर जरुरत पड़ल त मायावती जुबान देइयो के पलट गइल रहली. ओह मायावती के मुख़्तार अंसारी तू ओहदिन दिन विधान सभा में जीवन दे दीहलऽ.\nऊ दृश्य हमरा आंखिन में आजुओ जस के तस बसल बा. ऊ मायावती आ ओकर पिट्ठू वकील सतीश मिश्रा तोहरा बचाव में भला खड़ा होखिंहे का ? हरगिज ना. तोहार अरबों के संपत्ति धँसा-भसा दीहल गइल बा. सेक्यूलर फोर्सेज के गिनिती-पहाड़ो धँस-भस चुकल बा. अब कुछुओ बाचल नइखे. बचल बा त बस तोहार फांसी. तोहार एह फांसी के प्रतीक्षा हम बहुते बेसब्री से करत बानी. काहेकि हम मानत बानी कि तोहरा जइसन दुर्दांत अपराधी के जीए के कवनो हक़ नइखे. राजनीतिए ना, समाजो में तोहरा रहे के हक नइखे. मानवता के दुश्मन हउवऽ तू आ तोहरा तरह के लोग.\n(दयानन्द पाण्डेय के ब्लॉग http://sarokarnama.blogspot.com/2021/04/blog-post.html से उल्था कइल.)


‘सजना मंगिया सजाई दऽ हमार’ दूसरको हफ्ता में सुपरहिटे चलत बिया – Anjoria\n11 जुलाई से बिहार अउर झारखण्ड में रिलीज मैनास प्रोडक्शन के बैनर में निर्माता हलचल सिंह आ निर्देशक ओमप्रकाश यादव के फिलिम ‘सजना मंगिया सजाई दऽ हमार’ के भोजपुरिया दर्शकन के भरपूर प्यार दुलार मिलल बा जवना चलते पहिले हफ्ता में फिलिम के गिनिती सुपरहिट में होखे लागल आ ई सफलता दुसरको हफ्ता में बरकरार बा.\nनवहियन के राजस्थानी सुपर स्टार अभिनेत्री नेहा श्री आ सुपर स्टार गायक नायक अरविन्द अकेला उर्फ कल्लू के अभिनय लोग बहुत पसंद करत बा, ग्लैमर क्वीन अर्चन सिंह आ रविराज दीपू के अभिनयो के लोग खूब सराहत बा. दबंग विलेनी देखावत बालेश्वर सिंह के दबंगई देखे देखावे जोग बा. भोजपुरी सिनेमा के स्टार कॉमेडियन मनोज सिंह टाईगर उर्फ बताशा चाचा यादव जी के किरदार में लोगन के हॅसावत बाढ़न त महाभारत के द्रोणाचार्य फेम सुरेन्द्र पाल सरपंच बनके लोग के प्रभावित करत बाड़न. बेटी के बाप के दरद देखावत उमेशो सिंह सराहल जात बाड़न.\nफिलिम में एगो नौजवान डॉक्टर के किरदार में आइल रवि राज दीपू के बोलबाला हो गइल बा फिलिम ’सजना मंगिया सजाई द हमार’ से. फिलिम में रविराज दीपू के नायिका बनल बाड़ी अर्चना सिंह.


अब्दुल ग़फ़्फ़ार जी के लिखल भोजपुरी लघुकथा बेवफाई | जोगीरा\nHome Uncategorized अब्दुल ग़फ़्फ़ार जी के लिखल भोजपुरी लघुकथा बेवफाई\nपरनाम ! स्वागत बा राउर जोगीरा डॉट कॉम प , रउवा सब के सोझा बा अब्दुल ग़फ़्फ़ार जी के लिखल भोजपुरी लघुकथा बेवफाई ( Bhojpuri Laghu katha Bewafai) , पढ़ीं आ आपन राय जरूर दीं कि रउवा अब्दुल ग़फ़्फ़ार जी लिखल भोजपुरी लघुकथा (Bhojpuri laghu katha ) कइसन लागल आ रउवा सब से निहोरा बा कि एह लघुकथा के शेयर जरूर करी।\nनीम के सुन्दर छाँव के नीचे खरीहानी में धान दंवात बा। धरम काका खपड़ा के दलान में सुखल धान बोझले जात बाड़न। ई सबसे बेखबर नानी के कहानी सुनके नाजो के आंख भीज गईल बा।\nदेवदास जब पारो के दुआर पर मर गईलन त फेर का भईल नानी?\nइहो देखीं: भरत शर्मा निर्गुण बाड़ी मोरी अबही उमरिया\nओकरा बाद के त हमरो पता नईखे, लेकिन भईल ई होई कि पारो अपना बाल बच्चन में अझुरा गईल होईहें! त ई त देवदास के संघे बेवफाई भईल नानी!\nईहे दुनिया के रीत ह! नाजो! एतना कह के नानी आपन दुपट्टा से आपन भीजल आंख पोंछे लगली।\nऐसन काहे होला नानी! काहे ना जे जेकरा से प्रेम करेला ओकर बियाह ओकरे से हो जाला!\nबड़ी बड़ी झंझट बा ई दुनिया में बेटी। बेटी के बाप आपन बेटी के सुखमय भविष्य खोजेला त बेटा वाला आपन लमहर नाक आ ऊँच लीलार देखेला। कहीं लईकनी के जात ऊंच होखेला त लईका के नीच, कहीं लईका के जात ऊंच होखेला त लईकनी के नीच।\nनानी एतना कहिके फेरू आपन दुपट्टा से आपन भीजल आंख पोंछे लगली।\nतु काहे रोए लगलू नानी?\nहमरो पुरान बात मन पड़ गईल हो।\nका भईल रहे नानी! छो ड़ – – बाद में कबहूं बता देब।\nना – अबहींए बतावे के पड़ी। हमरो ऐगो देवदास रहलन हो!\nनाजो के भंगुआईल आंख भक्क से खुल गईल। आश्चर्यचकित होके पुछली – तोहरो देवदास!\nहं – – ऊ दुसरा धरम के रहलें ऐहिसे हमनी के बियाह ना हो सकत रहे, त ना भईल।\nहमार बियाह तोहार नाना जी से हो गईल आ ऊ चल गईलन पंजाब कमाए। तबसे आजतक उनकर कौनो पता ना चलल। कब्बो कब्बो मन पड़ जाला त आंख भर आवेला।\nतब त तुहो बेवफाई कईलू नानी!\nबेवफाई ? दु चार बेरा के ऊपास के बाद से प्रेम के सगरी नसा उतर जाला बबुनी। ढेर से ढेर एगो लईका होत-होत त सफ्फा कहानीए बदल जाला।\nनानी हंसत रहली आ कहत रहली।\nतु बता व नाजो अगर हम बेवफाई ना करतीं त आज तोहार नानी कैसे रहतीं आ तोहके कहानी कैसे सुनईतीं ! ई बात पर दुन्नो जाने खिलखिला के हंस दिहल लोग।\nइहो पढ़ीं: अब्दुल ग़फ़्फ़ार जी के लिखल भोजपुरी लघुकथा महतारी के दुआ\nपिछला लेखअब्दुल ग़फ़्फ़ार जी के लिखल भोजपुरी लघुकथा महतारी के दुआ\nअगिला लेखअमरीश सिंह की फ़िल्म नागधारी का फर्स्ट लुक आउट\nअभिनेत्री निधि झा भोजपुरी फिल्म मैं नागिन तू सपेरा की शूटिंग...\nविमल कुमार जी के लिखल माई मोम होली


चोख कमाई – Anjoria\nअक्टूबर 3, 2013 कविता, नीमन सिंह, भोजपुरी\n–  नीमन सिंह\nपईसा कमा लेला\nनाम ना कमाला केहू,\nकुकुरो पेट पाल लेला,\nबाकिर मरला पर\nओकरा के पूछे ना केहू.\nतियाग कमा ……\nभूखे रह के\nदोसरा के पेट पाल,\nकर द नेछावर\nएह देस पर.\nधन्य हो जाई ई देस\nतोहरा त्याग से,\nउजडल चमन बस जाई\nतोहरा बलिदान से ,\nनाम लिही सन्ततियां –\nआ अमर हो जईब तू..\nका पईसा कमाए में लागल बाड़?\nनाम कमा जइबऽ.\nलोक कवि अब गाते नहीं – आखिरी कड़ी\nसईयां सूतल होइहें जा के बथानी पर